Buka Puasa Di Hotel Sekitar KL Dengan Pakej Buffet Ramadan 2023 Yang Best!

Tinggal lebih kurang dua minggu sahaja lagi sebelum umat Islam di Malaysia dan seluruh dunia menyambut bulan Ramadan. Selain dapat fokus sepenuhnya pada ibadah, apa yang membuatkan ramai orang teruja termasuklah orang bukan Islam adalah buffet Ramadan.

Iyalah, waktu bulan Ramadan inilah satu-satunya masa yang kita boleh rasai pelbagai jenis makanan. Tak kiralah sama ada makanan Melayu, Timur Tengah, Barat dan bermacam-macam lagi di satu tempat.

Tanpa membuang masa, Miss Murai nak kongsikan beberapa hotel di sekitar Kuala Lumpur (KL) dan Selangor yang menawarkan pakej buffet Ramadan yang terbaik. Psst… Kalau kamu cepat, boleh dapat harga early bird tau!

Bagi mereka yang mencari hidangan buffet tempatan dan antarabangsa di satu tempat yang sama, kamu boleh dapatkannya di ‘Bazaar Dinner Buffet’ di Restoran SEDAP, Pullman KLCC. Selain daripada buffet Ramadan yang berlangsung pada 25 Mac-21 April 2023 ini, Pullman KLCC turut menawarkan pelbagai pakej seperti:

Pembelian baucar early bird sehingga 25 Mac 2023: M178.50 (Dewasa), RM89.25 (Kanak-kanak 6-12 tahun) dan kanak-kanak bawah 6 tahun makan secara percuma. Manakala aliran percuma durian pula dengan tambahan RM50 bagi setiap seorang.

Bermula 24 Mac-21 April 2023, nikmati buffet ‘Bazaar Malam’ di W Kuala Lumpur, yang menampilkan sentuhan pasar malam yang gah dengan pelbagai jenis stesen yang hidangkan makanan tempatan. Daripada stesen kerabu, daging kambing, kudapan, sajian mee, nasi, lauk pauk, sate, roti john hingga ke pencuci mulut seperti ais kacang, cendol dan kuih muih.

Tersedia untuk majlis korporat atau makan malam privasi bersama rakan atau keluarga, pakej ini termasuk pembuka selera, hidangan utama dan pencuci mulut. Setiap tetamu boleh menikmati pelbagai hidangan termasuklah Nasi Briyani, sate, makanan laut panggang dan banyak lagi.

Pakej bilik yang eksklusif memberi peluang untuk tetamu menikmati hidangan sahur sama ada secara privasi di bilik atau di restoran dan hidangan buffet di FLOCK. Tetamu juga boleh nikmati faedah lain seperti akses percuma ke pusat kecergasan, kolam renang, diskaun makan dan minum serta spa.

Luxeri-Tea di Woobar menawarkan minum petang yang diselitkan dengan kelainan fesyen yang diinspirasikan oleh Nurita Harith. Antaranya adalah Ginger Flower Bon Bon, Coconut Gula Melaka Bon Bon, Pandan Gula Melaka Cake, Sambal Lobster, Malaysia Burger, Ayam Perchik Sandwich atau Spicy Floss. Tetamu boleh pilih mana-mana dua item daripada troli.

Manakala hamper hadiah Salam Lebaran Eksklusif pula:

Untuk buffet Ramadan di SANTAI, The RuMa Hotel & Residence pada 28 Mac-20 April 2023, kamu berpeluang untuk menikmati pelbagai makanan Melayu. Ada rendang, sate, lemang, laksa, rojak, daging panggang, aiskrim Malaysia hingga ke hidangan ringan.

Hadiahkan pada yang tersayang atau diri sendiri, sekotak juadah Aidilfitri yang menampilkan tiga pilihan kurma, empat jenis kuih raya dan sampul raya yang elegan.

Dari 23 Mac-22 April 2023, restoran Mosaic di Mandarin Oriental Kuala Lumpur menawarkan buffet ‘Santapan Warisan Melayu’ yang menampilkan hidangan istimewa dari 13 negeri di Malaysia seperti Udang Galah Lemak Asam Nenas (Perak), Siput Sedut Lemak Kuning (Negeri Sembilan) hingga ke Puyuh Goreng Berempah Bonda (Perlis).

Tetamu yang menempah antara 15 Februari-19 Mac 2023, kamu boleh nikmati diskaun sehingga 25% ke atas jumlah bil.

Bagi tetamu yang mencari hadiah, kamu boleh dapatkan pelbagai pilihan makanan temapatan seperti buah-buahan kering, tart nenas, samperit, kurma, dodol, kek lapis.

Bermula 23 Mac-21 April, The Chow Kit menawarkan ‘Citarasa Melaya’ yang terdiri daripada hidangan popular masyarakat Melayu seperti laksa Johor, ayam percik, ikan bakar, udang sambal petai berlada, daging masak gulai, cucur udang, teh tarik, milo hingga ke pencuci mulut; sago gula Melaka dan bubur pulut hitam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Memang Nabi Cakap Betul Lah, Manusia Tidak Akan Puas’- Syamsul Yusof

Baru-baru ini, MURAI MY tertarik dengan sebuah temubual elakon dan pengarah terkenal, Syamsul Yusof bersama panyampai radio DJ Nazz di laman Youtube Molek.fm.

Dalam video tersebut DJ Nazz bertanya kepada Syamsul, adakah seronok bergelar seorang jutawan. Suami kepada Puteri Sarah ini menjawab, kekayaan dan kemewahan itu tidak seindah yangg disangka. Dia menambah, jika sesuatu yang diimpikan telah dapat dimiliki ia tidak akan rasa puas.

“Saya sedar sesuatu, saya pun dulu ialah orang biasa juga. Maksudnya mempunyai angan-angan dan impian. Bila dah tercapai, dapat kereta yang diidamkan, hmmm….Betul lah orang cakap, “Tak Seindah Yang Anda Fikir”, memang seronok, sudah tentu suka, tapi dia tak seindah yang anda fikir.

“Mana ada benda sempurna, tiada benda yang sempurna di dunia ini. Contohnya kita minat itu ini, oh kita nak Lamborghini, Ferrari. Masa tu kita tiada, jadi kita rasa macam benda tulah segalanya. Bila kita dah ada, kita macam ‘ok’, tapi tiadalah seronok sangat seperti kita fikir””

“Lama-lama rasa bosan, sebab itulah selalu terjadi, kalau dah dapat apa yang nak, dia nak lain pula, nak helikopter, nak kapal pula, memang manusia memang Nabi cakap betul lah, tidak akan puas”

Syamsul menjelaskan, pada akhirnya sesuatu yang dia mencari dalam hidup adalah ketenangan jiwa dan hati.

“Saya rasalah, pengakhirannya, perkara paling penting  ketenangan jiwa engkau. Ketenangan jiwa juga yang menentukan jika tiada duit, tidak mengapalah yang penting tenang jiwa, tenang hati kan?”- jelas Syamsul.

Kata-kata yang dikongsikan oleh Syamsul ini sangat mendalam dan bolej dijadikan iktibar kepada semua. Kekayaan dan kemewahan bukanlah segala-galanya, malah kebahagiaan itu yang didambakan oleh setiap insan dalam hidup.

Sementara itu, Syamsul kini sedang bergelut dengan kontroversi rumahtangganya. Terdahulu Puteri Sarah nekad memfailkan tuntutan cerai selepas krisis rumah tangga sejak empat tahun lalu tidak menemui jalan terbaik, selain enggan bermadu selepas Syamsul membuat pengakuan bernikah dengan Ira Kazar sebagai isteri kedua pada awal tahun ini.

Untuk rekod Puteri Sarah dan Syamsul berkahwin pada 8 Mac 2014 dan hasil perkahwinan itu mereka dikurniakan dua cahaya mata Syaikul Islam, 6, dan Summayah, 4.


“Ke Mana-Mana Bawa Segelas Champagne”- Model Cara Delevingne Mula Minum Seawal Umur 7 Tahun

Menjadi muka depan Majalah Vogue untuk keluaran April 2023, model Cara Delevingne membuka ‘pekung’ dirinya.

Di sebalik kehidupan glamor, Cara sedang bergelut dengan ketagihan alkohol dan dadah yang kemudiannya menjejaskan kesihatan mentalnya. Kalau kamu mengikuti perkembangan wanita serba boleh ini, kamu pasti mengetahui Cara berulang-alik ke pusat pemulihan.

Menerusi Vogue, Cara berterus terang tentang perjuangan hidupnya yang tercetus dek alkohol.

“Saya bangun di rumah nenek dalam keadaan mabuk, ketika menghadiri majlis perkahwinan. Pergi ke mana-mana, saya akan membawa segelas Champagne bersama,” seingat Cara tentang kejadian ketika dia tujuh tahun.

Sejak itu, Cara tidak pernah berpisah dengan alkohol. Pada umur 10 tahun, Cara mengalami insomnia sehingga terpaksa diberi ubat tidur. Doktor juga mendiagnosis Cara mengalami dyspraxia, gangguan saraf yang menjejaskan koordinasi fizikal.

Walaupun sukses sebagai model, tetapi sayangnya batin Cara terseksa. Keadaan menjadi bertambah haru apabila dunia dikejutkan dengan pandemik COVID-19, yang menyaksikan lockdown di serata dunia. Ketika itu, Cara benar-benar rasa sendirian.

“Saya rasa saya tidak mempunyai tujuan. Daripada meluangkan masa untuk mempelajari sesuatu yang baru atau melakukan sesuatu yang baru, saya terperangkap dalam kesengsaraan dan berpesta sepuas hati.

Di tengah-tengah masa yang sukar, dia menerima berita pada April 2022 bahawa neneknya telah meninggal dunia.

Detik ‘reality check’ memaksanya untuk sedar, dan membuka laluan untuk sembuh. Pada Oktober 2022, gambar paparazi menyedarkan Cara dia memerlukan bantuan. Gambar itu menunjukkan dia berkelakuan seperti orang tidak waras.

“Memang menyedihkan kerana saya kelihatan seperti seronok, tetapi sebaliknya saya tidak sihat. Kadang-kadang, kita perlu menilai diri sendiri, jadi saya bersyukur dengan gambar itu,” jelasnya.

Sejak itu, dia menceburi program pemulihan 12 langkah. Malah, dengan perubahan kecil kepada rutin harian, seperti meditasi, pergerakan, dan makan tiga kali sehari, dia merasakan perbezaan yang ketara. Selain daripada bersih daripada alkohol, keadaan kesihatan mental mula bertambah baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dulu Dihina Tidak Cantik Dan Tidak Sesuai Buat Hafidz Roshdi, Kini Netizen Bangga Shu Lebih Berseri Tanpa Suami

“Sapa yang kata dulu Syu tak cantik? Cantik apa…moga murah lagi rezeki lepasni…suka tengok syu sekarang”- tegas netizen

Mudah sungguh kata-kata hinaan yang hendak dilemparkan kepada seseorang, kalau bukan dikutuk soal badan sudah pasti wajah pula yang dicacinya.

Hanya kerana rupa paras seseorang itu dilabel sebagai tidak cantik bagi seseorang yang mempunyai “mata lalat” maka berseloroh sahaja hinaan dilemparkan kepada individu terbabit.

Apa takrifan cantik yang sebenar? Sukar untuk memberikan takrifan khusus mengenai kecantikan kerana setiap orang mempunyai kecantikan tersendiri.

Walaupun secara umumnya ramai menjadikan ciri kulit cerah, mulus, bertubuh langsing, tinggi lampai dan bermuka comel sebagai antara takrifan utama kecantikan.

Apa yang membuatkan seseorang wanita itu cantik sebenarnya adalah keyakinan terhadap diri sendiri, kesungguhannya, sikapnya yang merendah diri dan bersopan santun, bijak berbicara dan mempunyai pengetahuan luas mengenai hal semasa yang berkaitan banyak perkara, bukannya terhad kepada kecantikan, fesyen mahupun hiburan semata-mata.

Sesungguhnya, kecantikan itu adalah subjektif!

Mengupas isu ini, suatu ketika dahulu nama isteri pelakon, Hafidz Roshdi  iaitu Nurul Shuhada Mat Shukri pernah dihina dan dicaci netizen kerana tidak cantik dan kurang sesuai buat Hafidz.

Malah, pelakon terbabit pernah menemplak individu-individu yang sesuka hati menghina wajah isterinya.

Namun kini, kemelut rumah tangga Hafidz dan isteri pula menjadi perbahasan ramai apatah lagi pelakon itu telah berlaku curang sehingga didakwa menumbuk isterinya itu.

Menurut sumber Harian Metro, Hafidz dilaporkan membuat permohonan pengesahan lafaz cerai selepas didakwa sudah menceraikan isterinya, Nurul Shuhada dengan talak satu di Mahkamah Syariah Shah Alam, Selangor, baru-baru ini.

Namun Hafidz juga dikatakan telah memohon mahkamah untuk meneliti setiap dakwaan berlakunya lafaz cerai dari segi rukun dan syarat.

Terkini, tular sebuah video di laman TikTok yang dikongsi oleh pemilik akaun, @adibaidilll mempamerkan wajah berseri Nurul Shuhada setelah disolek oleh jurumekap meskipun luka di wajahnya masih belum pudar hasil tumbukan Hafidz.

Menjengah ke ruangan komen, rata-rata warganet memuji wajah ayu Shuhada sehingga ada yang menyoal kembali kepada individu-individu yang pernah menghina kecantikan wanita ini sehingga dikatakan tidak layak berkahwin dengan seorang pelakon.

Mungkin pada mata kasar seorang itu dilihat cantik, namun tidak semestinya pandangan itu dipersetujui individu lain. Pada sesetengah orang, wanita berkulit hitam manis itu lebih memikat dan ‘eksotik’. Malah yang berkulit sawo matang pun boleh tampil menarik dan lebih memikat jika bijak mengenakan solekan, apatah lagi pada hari penting dalam hidup seseorang.

Benar, kuasa solekan memang boleh mengubah penampilan seseorang. Dengan solekan bersesuaian, pastinya penampilan diri kelihatan menyerlah terutama sekiranya ia dipadankan dengan busana indah yang melengkapkan gayanya.

Namun, apa yang lebih penting adalah keyakinan diri serta keberanian yang dimiliki oleh seseorang itu kerana pada zahirnya setiap manusia yang diciptakan mempunyai kelebihan serta kecantikan masing-masing.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Bahaya! Boleh Jatuh Peranakan Isteri’- Aeril Zafrel Ditegur Peminat Henti Panjat Badan Wawa Zainal

“Di kuda-kudakan bini sendiri” -kata netizen

Sebelum ini, apa sahaja yang dimuat naik oleh pelakon terkenal Aeril Zafrel menerusi platform media sosial miliknya pasti menjadi tumpuan dan topik hangat dalam kalangan netizen malah, ada yang menggelarnya sebagai ‘President TikTok’.

Hal yang demikian kerana beliau sering membuat video parodi mahupun provokasi gurauan tentang apa jua isu yang sedang tular, malah Aeril sering mengikuti perkembangan semasa dengan memuat naik video-video mencuit hati yang berlaku menerusi platform tersebut.

Namun dalam gurau senda yang sering dilakukan pelakon ini, ada sesetengah individu merasakan kadangkala ianya mungkin sedikit keterlaluan dan sensitif.

Memuat naik gambar di Instagram miliknya, Aeril berkongsi foto mesra bersama isterinya, Wawa Zainal ketika sedang bercuti namun ada pula yang menegur beliau untuk tidak memanjat badan isterinya kerana dikhuatiri mendatangkan mudarat seperti jatuh peranakan.

Hal yang demikian kerana mungkin ramai yang sering mendengar dialog ibu-ibu yang selalu menyebut, “jangan angkat barang berat!” atau “jangan tolak barang berat macam tu, tolak guna belakang badan sahaja.” Nasihat ini ada betulnya bagi menghindari sesuatu yang tidak diingini berlaku seperti rahim keluar dari tempat asalnya.

Mengetahui bahawa pasangan bahagia ini pastinya mengimpikan mahu mempunyai anak yang ramai, justeru nasihat serta teguran berkenaan keselamatan mahupun kesihatan ini mungkin sedikit sebanyak sebagai peringatan bermanfaat.

Bagaimanapun Murai MY yakin bahawa selebriti ini sebenarnya hanya mahu bergurau serta sekadar tatapan mahu OOTD (outfit of the day) sahaja.


Hael Husaini Pakai Seluar Pendek, Undang Kritikan Netizen?-“Tiber Macam Perempuan Dah…”

Sebut sahaja nama penyanyi, Hael Husaini, pasti ramai yang sudah terbayang akan fesyen penyanyi kacak itu yang sangat ‘wow’ dan mampu berada sebaris dengan selebriti-selebriti antarabangsa.

Terkini,Hael Husaini kembali menjadi bualan ramai selepas memuatnaik foto di Instagram yang disifatkan oleh netizen sebagai tidak menutup aurat dengan sempurna.

Dalam hantaran tersebut, Hael dilihat bergaya untuk sesi bergambar bagi mempromosikan beg jenama mewah dari Itali, iaitu Prada.

“PRADA. @prada #PradaSymbole.”-kapsyen Hael Husaini di Instagram

Namun, pemakaian Hael Husaini telah mendapat teguran netizen selepas Hael dilihat menggayakan seluar pendek paras atas lutut bersama knitwear lengan panjang berwarna hijau, malah ada yang meluahkan rasa rindu terhadap penampilan lama Hael Husaini.

“Tiber macam perempuan dah. Nak Hael yang dulu.”

“Hilang dah Hael yang macho dulu. Hitam manis.”

“Bang seluar pendek sangat tu, nanti pakai seluar panjang k.”

Hael Husaini sebelum ini menjadi bualan ramai selepas tular video di TikTok yang memaparkannya sedang menikmati hidangan sambil berbual dengan rakan di hadapannya itu telah mencetuskan pelbagai spekulasi yang merasakan perwatakan Hael yang dilihat semakin ‘lembut’.

Walaupun ramai yang mengkritik, penampilan Hael tetap mendapat pujian ramai yang rasa teruja melihat Hael Husaini kelihatan semakin kacak seperti aktor Korea.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shuhada Jadi Model Muslimah Buatkan Netizen Teruja-“Suami Hilang Job, Yang Isteri Bertambah Rezeki”

Pada awal Mac lalu, industri hiburan dikejutkan dengan berita mengenai pelakon Hafidz Roshdi yang telah memukul isterinya, Nurul Shuhada Mat Shukri sebanyak tiga kali dan terpaksa menerima 10 jahitan disebabkan perbuatan Hafidz.

Perit harus ditelan, kehidupan perlu diteruskan, Nurul Shuhada atau mesra disapa sebagai Shu kini dilihat sudah mula mengorak langkah demi kelangsungan hidup dengan menjalankan perniagaan serta mula aktif menerima tawaran sebagai model muslimah.

“Bismillahirrahmanirrahim…Bahagia cara kita ❤.”-kapsyen Shuhada di Instagram

A post shared by shu as it SHU ! (@shushukriii)

Di ruangan komen, rata-rata netizen serta usahawan terkenal seperti Belle Yahya, Tya Adnan, Dena Bahrin dan ramai lagi dilihat membanjiri ruangan komen hantaran Shu dengan memberikan kata-kata pujian melihat penampilan Shu serta anak-anaknya yang sangat comel, malah ramai yang menitipkan doa agar Shu terus kuat dan dipermudahkan segala urusan.

“Rindu dah dekat Umar dan Humairah. Syukur sangat Allah hadirkan anak-anak Shu yang masyaAllah sangat comel dan bukan comel muka saja tapi telatah comel yang buat orang geram hehe.”-Belle Yahya

“Cantik Shuu & comelnya anak-anak masyaAllah.”-Dena Bahrin

“Rugi seorang suami meninggalkan sebuah keluarga yang sepatutnya boleh mencipta bahagia bersama. Terus kuat Shu.”

“Yang suami hilang job, yang isteri bertambah rezeki. Orang yang teraniaya sentiasa menang. Stay strong Shu!.”

Dipetik dari laporan Berita Harian, ahli keluarga mengesahkan bahawa Nurul Shuhada telah ditumbuk sebanyak tiga kali oleh Hafidz Roshdi  selepas berlaku pertengkaran.

Bukan itu sahaja, Hafidz turut melafazkan cerai dengan talak satu kepada Shuhadi sambil disaksikan ahli keluarga pada 23 Februari lalu.


Ibu Shuib Tampil Bersuara Isu Anaknya ‘Tawar Hati’ Sertai SRL-“Diperli, Dimalukan Dalam Bilik Meeting..”

Ibu kepada pelawak dan pelakon, Shuib iaitu Salamiah Jalani tampil mempertahankan anak lelakinya selepas Jep Sepahtu membuat pendedahan mengenai isu Shuib yang tidak lagi menyertai rancangan Sepahtu Reunion Live (SRL).

Menerusi hantaran di Instagram, Salamiah dilihat menyokong tindakan anak lelakinya itu daripada tidak lagi menyertai program komedi daripada terus ditindas dan diperlakukan seperti individu yang tidak bermaruah.

“Sebagai ibu, saya menyokong tindakan anak saya untuk tidak lagi menyertai SRL ketika itu. Kerana itu lebih baik buat anak saya dari terus menerus ditindas dan diperlakukan seperti orang yang tidak bermaruah.”-tulis Salamiah

Tambahnya lagi, dia menyatakan bahawa Shuib sentiasa memberikan jawapan yang tergantung adalah disebabkan dirinya yang masih mahu menjaga aib seseorang.

“Dan kerana itulah jawapannya sentiasa tergantung kerana dia masih mahu menjaga aib seseorang . Dia masih tetap meletakkan jawapan perginya dia dari SRL adalah kerana Astro sedangkan jawapan sebetulnya bukan itu, tetapi untuk tidak mengeruhkan keadaan dia masih menyimpan jawapan yang sebetulnya.”-tambahnya lagi

Luahan ibu kepada Shuib itu telah mendapat pelbagai reaksi netizen di ruangan komen, malah ada yang berpendapat adalah lebih baik ibu Shuib tidak masuk campur dalam isu persahabatan di antara Shuib dan rakan seangkatannya yang lain.

“Bagi saya mak tak perlu masuk campur hal anak terutamanya perihal kerja. Zaman backing anak dah tak relevan terutamanya anak dah tua bangka.”

“Posting yang hanya akan mengeruhkan keadaan antara mereka berdua, Agaknya kalau mak Jep disuruh bagi kenyataan pun dia akan defend anak dia jugak seperti mak-mak yang lain..”

“Doa orang teraniaya sentiasa dimakbulkan InsyaAllah Amin.”

Harap isu yang berlaku dapat diselesaikan dengan baik. Doakan yang baik-baik sahaja lah ya..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terubat Rindu Peminat, Dengar Mila Jirin Nyanyi Lagu Tokti..- “Ya Allah, Lama Tak Dengar Mila Nyanyi..”

Norsyarmilla binti Jirin atau lebih dikenali sebagai Mila Jirin merupakan seorang penyanyi yang terkenal suatu ketika dahulu.

Rezekinya berkembang dalam bidang nyanyian setelah memenangi satu pertandingan realiti terbitan Astro, iaitu Akademi Fantasia Musim ke-5. Mila bertanding bersama finalis lain iaitu Ebi, Aswad, Heliza dan Candy.

Kejuaraan Mila pada musim ke-5 itu, sekaligus memecahkan tradisi Juara AF yang sebelum ini didominasi penuh oleh kaum lelaki iaitu Vince, Zahid, Mawi dan Faizal.

Mila sempat meneruskan kerjaya sebagai seorang penyanyi beberapa tahun sehingga mendapat pingat emas di pertandingan luar Negara. Setelah berkahwin, Mila membuat keputusan untuk berhenti seketika menjadi penyanyi dan meneruskan kerjaya dalam bidang perniagaan.

Baru-baru ini, setelah lama menyepi dari nyanyian, Mila berkongsikan satu video di laman tiktoknya yang mengubat rindu bagi peminat-peminatnya dahulu.

Dalam video tersebut, Mila berkongsikan yang dia sedang bernyanyi lagu daripada Dato’ Sri Siti Nurhaliza yang bertajuk Diari Hatimu sambil krewnya menghiasi dewan perkahwinan itu.

Replying to @aireesyaaa Lagu zaman sis karok ni 😂

♬ original sound – MILA JIRIN – MILA JIRIN

Video tersebut mendapat perhatian yang banyak dari netizen. Rata-rata yang komen pada video tersebut merindui akan kelunakan suara Mila itu, kerana sudah lama tidak mendengarkan mila menyanyi.

“Ya Allah, lama tak dengar mila nyanyi”-kata mereka

“MasyaAllah bestnya dengar. Very Comfort to hear”-tambah mereka

“Rindunyaaaaaaa Mila! teringat bawa cd Mila g sekolah dulu, pastu dah hilang”-ujar mereka

“Dah lama tak dengar Mila nyanyi, suara masih maintain macam masa dekat AF”-tulis mereka

“Sumpah minat gila dengan Mila time AF dulu”-kata mereka

Murai MY pun suka dengar suara Mila dulu-dulu, apa-apa pun semoga apa yang dipilihnya adalah yang terbaik dalam hidupnya.


[VIDEO] Mentor Kewangan Balas Kenyataan Sajat Mengenai Dakwaan Malaysia Akan ‘Bankrap’

Azizi Ali merupakan mentor kewangan yang selalu berkongsi video di tiktok mengenai tips-tips pengurusan kewangan.

Baru-baru ini beliau ada memuat naik satu video di laman tiktok mengenai video sajat yang memberi kenyataan mengenai ekonomi Malaysia. Di dalam video tersebut, sajat menyebutkan apa yang bakal terjadi pada Malaysia.

Yang pertama, Malaysia merupakan antara tiga negara yang bankrap atau muflis jika tidak melakukan perbelanjaan dengan betul kerana hutang di Malaysia terlalu banyak.

Seterusnya, duit yang sedia ada itu jangan beli rumah dan silalah bertukar kepada simpanan berbentuk emas kerana mata wang Malaysia akan merosot.

Kenyataan sajat itu di komen oleh Azizi. Menurut azizi kenyataan Sajat adalah typical yang dibuat oleh sesorang yang kurang ilmu kewangan. Tambahnya lagi, ada kenyataan yang betul dan ada juga kenyataan yang salah.

Komen saya tentang statemen Sajat #aziziali #azizialimentorwang #teamaziziali #ilmukewangan #sajat #tiktokguru

♬ Dj Care Bebek Thailand Style (Remix) – MVC Project

Azizi menjawab kenyataan Sajat itu, di mana yang pertama, hutang Malaysia terlalu banyak. Pada Disember 2022 hutang Malaysia adalah $247 billion, angka tersebut adalah tinggi dan hutang Negara yang tertinggi adalah Amerika Syarikat yang mempunyai hutang sebanyak $29 trilion.

Hutang-hutang Negara haruslah dibandingkan dengan GDP atau dalam bahasa Malaysianya adalah KDNK, ‘Keluaran Dalam Negeri Kasar’. Semakin tinggi peratus GDP semakin besar kemungkinan Negara tersebut tidak dapat membayar hutang. GDP Malaysia adalah 70% merupakan peratus rendah dari Negara lain. Jadi kenyataan bahwa Malaysia akan bankrap dalam waktu terdekat adalah tidak benar.

Kedua, nilai ringgit akan jatuh adalah benar, malah bukan nilai ringgit sahaja, akan tetapi nilai mata wang Negara lain juga turut jatuh kerana dibaham oleh inflasi.

Dan yang ketiga, melabur dalam emas adalah kenyataan yang benar, Azizi juga menyarankan supaya melabur dalam emas untuk menyelamatkan kuasa beli pada tahun yang mendatang.

Apa-apa pun, marilah buat perancangan dari sekarang agar tidak jatuh terduduk dikemudian hari.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fadzil Zahari Bergurau Bagi Tips Untuk Nadia Brian..-“Tampar Je Kakak Tu, Lepastu …”

Baru-baru ini, hangat mengenai vdeo Nadia Brian, yang dimalukan dikhalayak ramai oleh seorang usahawan wanita di acara Starvendor. Menurut kenyataan dari Nadia, bahawa dia akan mengambil tindakan terhadap wanita terbabit dengan apa yang telah dilakukan kepadanya.

Tambah Nadia lagi, tindakan itu diambil olehnya kerana wanita terbabit mempunyai wang dan agar dia tidak melakukan konten-konten murahan seperti itu lagi kepada orang lain. Kemudian keluar satu video, di tiktok wanita terbabit yang meminta maaf sambil menyebut nama Nadia yang salah serta memberitahu bahawa dia mengagumi dan meghormati semua pelakon-pelakon tanah air.

Fadzil Bahri bin Zahari atau lebih dikenali sebagai Fadzil Zahari merupakan seorang pelakon, penulis skrip dan penerbit. Dia juga merupakan adik kepada pelakon dan pengarah iaitu Farid Kamil serta pemilik bersama syarikat Prokuya Studios.

Fadzil juga tidak lepaskan peluang untuk meninggalkan pesanan buat Nadia mengenai isu tersebut. Pesanan tersebut mendapat perhatian dan ramai yang menyokongnya.

“Tips untuk @nadia.brian tampar ja kakak tu dalam 5 kali, pastu “minta maaf kak saya jenis melatah kalau terkejut”….Moga bermanfaat #Done tips”-kata Fadzil

Rata-rata ramai yang ketawa mengenai pesanan gurauan yang dibuat oleh Fadzil itu.

Menurut Fadzil adalah, sudah membuat perkara yang memalukan lalu dengan senang-senang sahaja mahu memohon maaf. Jika perkara yang memalukan itu dibuat kepada usahawan wanita terbabit adakah dia akan memaafkan juga? kebanyakkan video wanita terbabit di laman tiktok menggunakan ayat-ayat  yang kasar.

Apa-apa pun, kita haruslah menjaga batas diri dan tidak semua orang yang boleh menerima kelakuan kita yang kasar itu tambah-tambah jika orang yang tidak kita kenali.


Penampilan Watie Hanifiah Kembali Dikritik Netizen?-“Ketat Sangat Baju Nampak Bonjolan…”

Memuaskan hati semua orang bukanlah satu perkara mudah. Itulah yang berlaku pada usahawan yang juga kekasih hati kepada pelawak dan pelakon terkenal, Shuib iaitu Watie Hanifiah apabila hubungan mereka pernah mendapat tentangan netizen, malah penampilan Watie juga turut mendapat pertikaian netizen yang merasakan Watie ‘terlalu seksi’ sebagai wanita yang bertudung.

Menerusi video yang dimuatnaik di Instagram, Watie dilihat menggayakan busana berwarna beige sambil mempromosikan produk kecantikan miliknya.

“Feeling-feeling kejap. Kita perempuan ni, makan sikit je perut tu cepat sangat buncit! 🤣.”-tulis Watie

A post shared by Watie Hanifiah (@iamwatie)

Tinjauan Murai MY di ruangan komen mendapati, rata-rata netizen memberikan teguran kepada Watie yang dilihat memakai busana ketat sehingga menampakkan sosok tubuh badannya itu.

“Ketat sangat baju nampak bonjolan semua mintak la pakaian yang longgar nanti mata orang tertumpu pada awak saja macam mana nak jadi isteri solehah kalau pakai ketat.”

“Berpakaian tapi telanjang. Bogel sana sini orang tengok. Malu la bertudung tapi..”

“Watie kena tukar cara pemakaian dia sebab badan dia yang gempal agak tidak bersesuaian.. Jadilah contoh yang indah pada anak-anaknya.”

“Aset tu dah tau besar, pakai la longgar-longgar. Aku yang tengok ni pulak malu.”

“Warna cerah ni memang bahaya dekat camera. Memang boleh nampak. Mungkin dia tak perasan. Semoga akan datang dia berubah sebaik-baiknya.”

Kita doakan yang baik-baik sahajalah ya..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Zarina Zainuddin Dedah Ada Wanita Cantik Dan Baik Asal Indonesia Sanggup Berkahwin Anak Autistiknya

Perkahwinan adalah fitrah manusia, tanpa mengira kesempurnaan fizikal mahupun mental seseorang. Hal ini kerana jelas bahawa sudah menjadi firtah manusia mahukan cinta, kedamaian, ketenangan dan sebagainya.

Justeru, dengan perkahwinan, setiap orang boleh mendapatkan apa yang mereka inginkan dari segi emosi, fizikal dan rohani.

Perkahwinan juga merupakan sunnah Rasulullah SAW dan sangat digalakkan kepada individu yang berkemampuan sepertimana yang telah disebut dalam al-Quran Surah al-Rum ayat 21.

Malah, golongan Orang Kurang Upaya (OKU) juga sebenarnya mempunyai hasrat yang sama seperti golongan normal untuk berkahwin dan mempunyai keluarga sendiri.

Namun, persoalannya adakah mana-mana individu yang mahu hidup mati bersama insan-insan istimewa yang sudah dijanjikan syurga ini?

“Kalau sudah jodoh tidak akan ke mana”, namun masih terpakai kah rangkap kata azimat ini jika disoal mengenai perkahwinan anak kurang upaya (OKU) yang mungkin akan mempunyai kekangan dalam melakukan tanggungjawab berat sebagai suami-isteri serta kelak sebagai ibu-bapa.

Berbahas mengenai isu ini, pelakon Zarina Zainuddin berpendapat dia tidak berniat menganiaya wanita yang sudi berkahwin dengan anaknya yang menghidap autisme tahap sederhana, Muhammad Raizal Azrai atau Azal, 26 yang kini sudah mempunyai rasa ingin kahwin.

“Permintaan Azal terlalu tinggi…mestilah wanita itu mahu orang yang lebih bagus…” -Keluh Zarina

Menerusi video yang dikongsi di TikTok oleh akaun @keluarga.my,  Zarina merasa sangat sebak dan terkilan kerana tidak mampu menunaikan permintaan anaknya yang ingin berkahwin dengan wanita cantik berambut panjang.

Katanya, mustahil untuk memenuhi kriteria yang diinginkan dengan keadaan anaknya yang serba kekurangan itu, namun dalam perkongsian video berkenaan, Zarina membuat pendedahan bahawa dia ada menerima mesej daripada seorang wanita cantik berasal dari Indonesia yang meluahkan sanggup mendirikan rumah tangga dengan anak autismenya.

Bagaimanapun, Zarina kemudian berada sedikit terkilan kerana anaknya hanya ingin berkahwin dengan wanita cantik tanpa mengenakan hijab. Tidak melatah dengan kecaman netizen, Zarina, menjelaskan, sebagai ibu, dia lebih mengenali anaknya itu.

Menjengah ke ruangan komen, rata-rata warganet memuji kekuatan seseorang yang bergelar ibu seperti Zarina ini sebagai tabah dan meminta pelakon itu tidak berputus harapan, malah ada jugak yang menitipkan doa buat insan istimewa itu untuk mendapat jodoh yang baik.

Justeru, tanpa mahu mengecewakan anak kesayangannya itu, Zarina menjanjikan anaknya bahawa bakal ada bidadari syurga yang akan menunggunya di Syurga kelak.

Tambah Zarina, anaknya seolah-olah sudah boleh menerima keadaan serta kekangan yang ditanggungnya untuk tidak dapat mendirikan rumah tangga yang sempurna serta tidak meletakkan harapan yang tinggi kepada mana-mana wanita.

“Mungkin jodoh awak tak ada di dunia ini, tapi dekat sana nanti awak akan dapat bidadari” – Jelas Zarina

Bagaimanapun, tiada apa yang mustahil kerana soal ajal, jodoh dan maut itu semuanya rahsia Allah, jika sudah tertulis jodohnya maka siapa kita mahu menyangkal lagi.

Murai MY sentiasa mendoakan kebahagiaan buat Zarina dan anak-anak istimewanya supaya cekal menghadapi segala apa jua rintangan dalam kehidupan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Wanita Melayu Paling Cantik!” – Lisa Surihani Kekal Dengan Imej Bertudung Bawah Dada Meskipun Jadi Model

Sudahlah cantik, manis pula dengan penampilan muslimahnya itu. Ramai yang menyangka, menjadi model atau peragawati yang ingin mengikut hukum syarak ini sukar untuk dilakukan serta mempunyai pelbagi kekangan, namun tidak jika kita tetap dengan pendirian untuk menutup aurat dengan sempurna.

Pepatah ada menyebut, “hendak seribu daya, tak hendak seribu dalih’. Malah, dalam tinjauan syara’, menjadi model dalam iklan-iklan tersebut tidaklah haram bagi seorang wanita jika gambarnya tidak mendedahkan aspek kemolekan, kecantikan, kemanjaan, dan sebagainya.

Namun begitu, samada bentuk pakaian itu dinamakan busana muslimah ataupun nama-nama lain, yang paling utama ialah samada pakaian itu memenuhi syarat-syarat yang telah ditetapkan sebagai menutup aurat ataupun tidak.

Memuat naik gambar di laman Instagram miliknya, aktres cantik Datin Lisa Surihani berkongsi hasil foto peragaannya bagi sebuah jenama terkenal, serta terlihat indah menggayakan pakaian serba cantik dan menutup aurat.

Menjengah ke ruangan komen, rata-rata warganet memuji kecantikan Lisa serta gayaan tudung beliau yang menutup dada dengan sempurna tanpa meraih pandangan tabarruj.

Terdahulu, kisah penghijrahan Lisa menjadi topik yang sering diperkatakan umum. Peminat menyambut baik perubahan ditampilkan selepas menunaikan umrah bersama suaminya sehingga ada yang menjadikan penghijrahan pelakon itu sebagai inspirasi.

Banyak yang memuji penampilannya sekarang yang cukup manis berhijab. Selain itu, pelakon cantik ini juga banyak menghadiri kelas agama bersama rakan-rakan selebriti yang lain.

Indah betul ciptaan tuhan ini, Murai MY mendoakan agar Lisa sentiasa istiqomah dan diberkati Allah dalam usahanya menutup aurat dengan sempurna.


vivo Malaysia Memperkenalkan vivo V27e Dengan Keupayaan Yang Tiada Tandingan

vivo, sebuah syarikat teknologi terkemuka antarabangsa, telah memperkenalkan vivo V27e dengan Kamera Ultra-Sensing OIS 64MP yang luar biasa, ciri Potret Cahaya Aura, reka bentuk warna yang menarik dan genggaman ultra nipis.

Menggabungkan fungsi dengan kamera pintar dan cemerlang, ciri Potret Cahaya Aura menghasilkan gambar potret malam semula jadi.

Cahaya Aura dan Mod Potret berfungsi seiring untuk membantu kamera menerangi wajah bagi menangkap gambar potret hebat pada waktu malam dan membantu pengguna merakam kenangan indah.

Pengguna kini boleh merakam video yang lebih cerah, lebih dinamik dan terperinci menggunakan Penstabil Imej Hibrid (OIS + EIS) yang terdapat dalam vivo V27e.

Penstabil Imej Hibrid (OIS + EIS) boleh melakukan pengiraan penstabilan dan gerakan sehingga 10,000 kali sesaat, memberikan pengguna rakaman yang lebih lancar, lebih stabil dan lebih jelas.

Edisi Ungu Lavender (Lavender Purple) menggunakan teknik goresan gambar skala nano dan menampilkan corak bulu merak yang berseri-seri, memberikan rupa yang megah dan menarik perhatian. Telefon ini juga direka bentuk dengan teliti untuk memancarkan rasa lapang, meriah dan elegan.

Edisi Hitam Glory (Glory Black) pula menampilkan corak sutera, berkilauan yang mempunyai rasa glamor dan kemewahan serba halus. Dengan reka bentuk ini, telefon menjadi simbol status dan contoh utama prestij, memberikan pengguna dengan visual menawan.

vivo V27e mempunyai skrin 6.62” 2.5D yang memberikan pengalaman visual yang lebih mengasyikkan dan menarik dengan kadar segar semula 120 Hz serta kecerahan dan kontras ultra tinggi.

Skrin 2.5D menawarkan butiran yang kaya, memberikan pengguna dunia visual mengasyikkan seakan pawagam.

Bingkai rata, badan langsing dengan ketebalan 7.7mm dan berat 185g menyediakan genggaman ultra-nipis yang memberikan telefon rupa langsing dan elegan yang diserlahkan oleh skrin rata yang menakjubkan.

vivo V27e baharu dilengkapi dengan bateri 4600 mAh (TYP). Ditambah dengan teknologi FlashCharge yang dibangunkan vivo sendiri, ia menyokong sehingga 66W kuasa pengecasan dan kecekapan penukaran tenaga puncak sehingga 97.5%.

Disokong lagi dengan sistem penyejukan canggih, telefon boleh dicas hingga 50% dalam masa 19 minit sahaja semasa skrin dimatikan. Bateri vivo V27e mempunyai dua kali jangka hayat berbanding standard industri dan menyokong sehingga 1,600 kitaran pengecasan berbanding standard industri iaitu 800 kitaran pengecasan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Luqman Podolski Hadir Dengan Single Baharu: “Mungkin Aku Tak Penting”

Luqman Podolski, YouTuber terkenal hadir dengan single terbaharu berjudul ‘MUNGKIN AKU TAK PENTING?’.

Single pertamanya bagi tahun 2023 dihasilkan sepenuhnya oleh Luqman bersama penyanyi wanita, Tish, kelahiran bintang Singapura.

Single ini juga turut mendapat khidmat profesional daripada penerbit muzik, Wongie7 dan pengadun muzik, Ian Koren.

‘MUNGKIN AKU TAK PENTING?’ menceritakan tentang sebuah perhubungan yang tiada kepastian, apabila masing-masing tidak berkomunikasi secara telus dan hanya berandaian sendiri.

Pertanyaan itu bermain-main di benak fikiran sehingga terkeliru dengan arah tuju hubungan dan akhirnya mereka mengambil keputusan untuk berpisah membawa haluan masing-masing.

Lagu ‘MUNGKIN AKU TAK PENTING?’ boleh dimuat turun di iTunes dan boleh juga dijadikan sebagai nada dering panggilan menerusi ke semua syarikat telekomunikasi tempatan serta boleh didengar dan nikmati pada bila-bila masa melalui aplikasi penstriman atas talian seperti Joox, KKBox, Spotify, Deezer, Apple Music dan juga YouTube Music.

Manakala MV single ini pula, boleh ditonton secara eksklusif hanya di laman YouTube saluran Black Hat Cat Records.


Aksi Kungfu Ustaz Ebit Lew Curi Perhatian, Peminat Kagum Lihat Outfit Ustaz Apabila Jejak Kaki Di Korea

Siapa tidak teruja setelah menjejakkan kaki di bumi Korea ini.

Malah, ada yang berpendapat tidak sah jika seseorang itu tidak berangan-angan seperti dalam K-Drama setelah mengenakan pakaian Hanbook. Pastinya masing-masing saling tidak tumpah seperti pelakon korea yang menjayakan watak lakonan seperti drama “Love in the Moonlight”.

Baru-baru ini pendakwah bebas iaitu Ustaz Ebit Lew memuat naik video yang memaparkan sisi berbeza beliau mengenakan pakaian traditional lengkap bersama ahli keluarganya ketika melancong ke Korea.

Apa yang lebih lucu, aksi beliau yang seakan-akan sedang “berkungfu” itu mencuri perhatian umum kerana pastinya ramai jarang menyaksikan gelagat spontan Ustaz kali ini.

Menjengah ke ruangan komen, rata-rata warganet memuji sikap penyayang Ebit Lew kerana sanggup melayan karena anak-anaknya serta kelihatan sporting bergambar bersama-sama keluarga.

Malah, di laman instagram milik pendakwah itu, beliau rajin berkongsi momen serta detik-detik indah bersama isterinya yang tercinta beserta aksi romantis sehingga ada yang memuji Ebit Lew masih berjiwa muda.

Umum mengetahui bahawa, figura hebat ini sememangnya memiliki sifat kasih sayang yang tinggi, malah beliau banyak menabur jasa membantu masyarakat tanpa mengira agama dan bangsa yang sedang menimpa kesusahan.

Sebut sahaja tempat dan lokasi, pasti beliau sendiri yang turut sama turun padang membuat misi bantuan membantu golongan fakir miskin serta insan-insan yang dalam kesusahan.

Apa-apa pun Murai MY mengucapkan selamat bercuti buat Ustaz Ebit Lew dan sekeluarga!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Astro Raikan Kemuliaan Ramadan Dengan Tema ‘Bukalah Hati’

Mengangkat tema ‘Bukalah Hati’, syarikat penyiar dan penstriman utama negara menyambut ketibaan bulan Ramadan dengan pelbagai sajian hiburan.

Hiburan ini merangkumi variasi genre termasuk Islamik, ilmiah serta pengisian kandungan hiburan yang bakal memenuhi keperluan para pelanggan Astro dalam menunaikan ibadah puasa bersama keluarga dan sahabat handai.

Tema kali ini mengangkat elemen kerohanian yang menyeru umat Islam untuk kekal tabah tatkala menghadapi dugaan dan cabaran dengan membuka hati dalam mencari erti keredaan ketika menjalani ibadah puasa.

Dengan keterbukaan hati, nescaya apa jua dugaan mendatang akan menemui penyelesaian yang pasti. Kempen kali ini turut melantik pelakon berbakat hebat serta berkaliber, Nadhir Nasar sebagai duta kempen korporat Ramadan Raya Astro buat kali kedua.

Pelakon yang kian mengukir namanya di persada lakonan tempatan, Qasrina Karim pula dipilih sebagai duta kempen ini buat julung kalinya.

Masa bersama keluarga turut menjadi nadi utama kita tatkala menunaikan ibadah pada bulan Ramadan. Oleh itu, Astro bakal menyajikan pelbagai rancangan Islamik yang dinamik dan pastinya akan membawa pelbagai manfaat kepada semua.

Tidak kiralah yang tua ataupun muda, pastinya seisi keluarga akan terhibur sambil mendalami erti bulan yang mulia ini.

Akhir sekali, Salam Ramadan Mubarak. Semoga bulan mulia ini membawa limpahan rahmat dan keberkatan untuk kita semua.


Tayangan Perdana & Perasmian Fazura Store Sempena Aidilfitri 2023

Fazura merupakan seorang pelakon dan juga penyanyi, beliau yang berasal dari Negeri Pahang itu telah mewujudkan satu jenama pakaian dan tudung yang pada mulanya khas buat peminat-peminat tersayang. Namun tidak dijangka keluaran tudungnya laris dan menjadi barang hangat untuk dipasarkan.

10 March 2023, merupakan tarikh perlancaran store Fazura dan tayangan perdana bersempena dengan Aidilfitri 2023, yang bertempat di ground floor Sunway Putra Mall. Pelancaran tersebut dihadiri oleh kelab peminat Fazura yang bertuah dan semua pihak media. Kira-kira jam 6.45 petang, Fazura merasmikan store barunya itu dengan ditemani oleh suaminya iaitu Fattah Amin.

Sejarah bermula pada tahun 2017, apabila buat pertama kalinya di mana fazura memperkenalkan baju kurung pahang jenamanya sendiri. Disebabkan tudungnya laris dan dapat dijual dengan waktu yang singkat dalam kuantiti yang banyak, maka Fazura lebih banyak mengeluarkan jenama tudungnya itu sehingga ke hari ini.

Kemudian, sempena dengan Aidilfitri 2023, Fazura kembali lagi dengan koleksi baju kurung pahang yang terdahulunya pernah dikeluarkan oleh Fazura bagi mengimbau kenangannya dahulu. Koleksi tersebut diberi nama Koleksi Rampaian Pahang.

Dalam waktu yang sama, Fazura juga melancarkan Koleksi Adinda dan koleksi tudung Kakak Kita Ke Jakarta, di mana setiap koleksi mempunyai kisah yang tersendiri yang anda boleh melihat kisah tersebut di youtube milik Fazura. Setiap koleksi tersebut di pamerkan di dalam panggung selepas menonton kisah koleksi tersebut.

Jika anda berpeluang ke Sunway Putra Mall, jangan lupa untuk singgah di store Fazura untuk memiliki koleksi-koleksi tersebut.


Disebabkan Ketiak, Priyanka Chopra Terima Kecaman Hebat Dari Netizen

Artis India yang kini sudah menceburi persada antarabangsa, Priyanka Chopra tidak asing lagi terpalit dengan kontroversi yang menggemparkan orang ramai.

Sebelum ini, dia dikhabarkan mempunyai hubungan terlarang dengan Shah Rukh Khan. Bukan itu sahaja, ketiak Priyanka Chopra turut menjadi kontroversi sehingga kecoh di media sosial.

Isteri Nick Jonas ini pernah mengundang kontroversi aneh dan membuatkan dia sendiri seolah-olah tidak dapat menerima kontroversi yang melanda dirinya.

Priyanka sebelum ini pernah dicaci kerana ketiaknya dianggap tidak semulajadi dan terlalu putih. Walaupun dia seorang wanita India yang mempunyai warna kulit yang agak gelap, tetapi netizen mula mempersoalkan warna ketiaknya yang dilihat lebih putih.

Menurut Intepseleb, Perkara ini terjadi apabila di menjadi ‘cover’ hadapan untuk majalah Maxim India. Apabila terbitan terbaru Maxim India dikeluarkan, media sosial menunjukkan ‘pose’ priyanka sehingga menampakkan bahagian ketiak Priyanka Chopra.

Bagaimanapun, potret itu serta-merta mencetuskan kekecohan dan kecaman netizen yang menganggap foto tersebut mempunyai terlalu banyak suntingan dan tidak wajar.

Cacian demi cacian yang diterima oleh Priyanka menjadikan dia sendiri tergelak kerana baginya, cacian tersebut dikira tidak masuk akal.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Seksa Tengok” – Baju Bewarna Kulit, Netizen Persoalkan Pemakaian Kila Fairy

Siapa yang tidak kenal dengan selebriti yang sering kali dikaitkan dengan gosip dan kontroversi dari segi pemakaian.

Terbaru, Kila Fairy ada memuat naik beberapa keping gambar di Instagram miliknya menghadiri pertunjukkan fesyen bersempena Zalora Raya Tahun 2023.

Dalam gambar tersebut, kelihatan Kila memakai baju seakan kebaya bewarna putih dan bahagian dalam yang bewarna koko.

Melihat kepada gambar tersebut, Kila yang memakai tudung mengenakan baju kebaya ‘lace’ dan warna bahagian dalam baju yang seakan-akan bewarna kulit.

Diruangan komen, ramai yang mula memberikan teguran dan berasa tidak selese dengan pemilihan warna dan cara pemakaian Kila Fairy yang dikatakan seakan-akan bewarna kulit.

Malah, ada juga yang menasihati Kila agar menjada sebaiknya pemakaian setelah dia memilih untuk berhijab.

Dalam ramai yang mula mempersoalkan pemakaian Kila, segelintir netizen turut memuji dengan kecantikkannya dan mendoakan agar dia untuk terus beristiqamah.


Selepas 7 Tahun! Yuna Akhirnya Keluarkan Lagu Berbahasa Melayu ‘Menanti’ Untuk Peminat!

Penyanyi Malaysia yang menempa nama di Amerika Syarikat, Yuna akhirnya mengeluarkan lagu berbahasa Melayu untuk para peminat.

Setelah tujuh tahun tidak mengeluarkan lagu berbahasa Melayu, kini Yuna mendedahkan kepada peminat bahawa dia akan mengeluarkan lagu berbahasa Melayu yang pertama dalam tempoh tersebut.

Memuat naik ‘teaser’ di Instagram miliknya, lagu baru tersebut berjudul ‘Menanti’ yang dijangka akan ‘release’ pada 17 Mac 2023 ini.

Tulisnya di Instagram, dia sangat teruja dan tidak sabar untuk berkongsikan kepada peminat lagu barunya itu.

Malah Yuna juga memberi bayangan bahawa akan ada lagu-lagu berbahasa Melayu lain yang turut sama akan dikeluarkan olehnya.

Diruangan komen, kelihatan netizen turut teruja dengan pengumuman yang dimuat naik oleh Yuna.

Malah bukan itu sahaja, ramai yang menunggu dan meminta Yuna untuk mengadakan konsert  di Malaysia pada tahun ini.


Isu Nadia Brian Ditengking, Janna Nick Beri Nasihat Kepada Umum

Sebelum ini pelakon Nadia Brian ada memuat naik video di media sosialnya bahawa dia terkilan dengan tindakan seorang ahli perniagaan yang mempergunakan dirinya secara percuma demi menghasilkan ‘content’ video TikTok.

Menerusi hantaran di akaun TikTok, Nadia sedih apabila ditengking dan dimalukan di khalayak ramai ketika dia menyertai sebuah karnival di Johor.

Malah dia juga tidak menyedari perbuatan itu dirakam untuk dimuat naik di media sosial.

Kejadian tersebut telah mendapat perhatian dari rakan selebriti dan salah sorang daripadanya adalah Janna Nick.

Tulis Janna di Instagram story miliknya, dia menyatakan setiap manusia perlu paham bahawa tidak semua orang boleh menerima teguran berbentuk jeritan dan maki hamun.

Malah tulisnya, perbuatan memaki hamun akan membuatkan orang lagi membenci dan tidak terima cara yang dibawakan oleh sesetengah pihak.

Janna turut memberikan nasihat kepada umum untuk memahami bahawa setiap manusia berbeza dan begitu juga cara kite menegur ataupun bercakap dengan seseorang itu.

Untuk makluman, selepas kejadian tersebut, usahawan yang dikenali sebagai Madam Mariyah telah tampil membuat permohonan maaf secara terbuka kepada Nadia Brian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Uqasha Senrose Bidas Komen Negatif Netizen -“Aku Isteri Aku Trauma Aku Menggigil..”

Pelakon, Uqasha Senrose berkongsi detik menakutkan apabila suaminya yang juga pelakon, Kamal Adli telah diserang menggunakan kayu cota oleh seorang individu di Singapura, baru-baru ini.

Menerusi hantaran di Instagram, Uqasha menceritakan bahawa suaminya telah diserang oleh seorang rakyat Singapura menggunakan kayu cota berkali-kali pada kepala, muka, bawah mata dan badan.

“Doakan suami saya Kamal, kami baru habis event di Singapore tiba-tiba dia diserang orang Singapore dengan kayu chota berkali-kali pada kepala, muka bawah mata dan badan.

Sekarang Kamal dekat Singapore punya hospital major operation kerana lubang dan bocor koyak di belakang kepala.”-kongsi Uqasha

A post shared by UQASHA SENROSE (@uqashasenrose2)

Tambahnya lagi, Uqasha turut membidas komen negatif netizen dengan menegaskan bahawa dia telah memeriksa butiran peribadi individu yang telah menyerang suaminya dan mendakwa individu berkenaan sememangnya warga Singapura.

“Suami aku kena pukul dengan orang Singapore memang warga Singapore, aku sendiri tengok IC dia, tapi aku tak cakap orang Singapore jahat or whatsoever!

Lelaki yang libas suami aku pakai cota besi tu siuman normal! Kalau takde benda yang elok or baik nak cakap, jangan cakap pape! Suami aku berdarah depan mata aku, aku isteri aku trauma aku menggigil. Tolong jangan komen benda bodoh!.”-tegas Uqasha

Sama-sama kita doakan agar Kamal Adli diberikan kesembuhan dengan cepat serta si pelaku mendapat hukuman yang setimpal.


Tya Arifin Gigil Lihat Kamal Adli Cedera Akibat Diserang Dengan Kayu Cota -“Pertama Kali Hidup Tya Lihat..”

Insiden menakutkan yang menimpa suami kepada pelakon, Uqasha Senrose iaitu Kamal Adli yang telah diserang oleh seorang warga Singapura selepas  mereka menghadiri satu acara di Singapura, malam tadi turut mendapat respon oleh rakan selebriti, Tya Arifin yang turut berada di tempat kejadian ketika Kamal mengalami kecederaan yang teruk akibat diserang menggunakan kayu cota.

Kongsi Tya menerusi hantaran di Instagram, usahawan ini menyatakan bahawa niat mereka di situ hanya untuk mencari rezeki, namun apakan daya dugaan telah menimpa.

“Ya Allah sesungguhnya niat kami semua hanya mencari rezeki. Tapi apadaya ketika dugaan datang. Uqasha sabar okay sayang. Pertama kali hidup Tya tengok langsung pun rasa gigil kaki.

Keluar masuk ambulans polis datang. Lagi-lagi Uqasha, mesti perasaan hancur tengok suami sendiri.”-tulis Tya

Dalam pada itu, Tya turut meminta orang ramai untuk menitipkan doa buat Kamal Adli dan Uqasha Senrose yang masih trauma terhadap insiden yang berlaku.

“Tolong untuk semua doakan Kamal. Kamal dan Uqasha orang baik, hardworker. Kalau dekat booth mesti dari buka sampai tutup ada, ramah dengan semua orang. Berilah kesembuhannya padanya Ya Allah.

Untuk semua orang please be safe. Tak tahu nak cakap apa lagi. Jaga diri. Jaga orang yang kita sayang.”-tulis Tya

A post shared by Tya Arifin (@tyaarifinnw)

Sama-sama kita doakan agar Kamal Adli cepat sembuh..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Yonnyboii Umum Kehamilan Isteri, Rakan Selebriti Luah Rasa Teruja!

Penyanyi, Yonnyboii berkongsi khabar gembira apabila isterinya, Nik Nazira kini telah disahkan hamil cahaya mata sulung mereka.

Berita itu dikongsi sendiri oleh Yonnyboii  menerusi hantaran di Instagram, yang menyatakan bahawa mereka telah menyembunyikan berita kehamilan isterinya itu selama berbulan-bulan dan kini mahu mengumumkan ketika usia kehamilan isterinya kini sudah berusia lima bulan.

“Sudah berbulan-bulan menyembunyikannya, tapi saya mahu berkongsi beberapa bulan terakhir kehamilan isteri saya dengan anda semua.

Alhamdulillah kami bakal menjadi ibu dan bapa tidak lama lagi. Doakan agar Allah permudahkan urusan untuk kami dan si kecil..”-tulis Yonnyboii

A post shared by 𝐍 𝐈 𝐊 𝐈 𝐑 𝐀 (@niknazira)

Ruangan komen turut dibanjiri dengan komen rakan selebriti, Alif Satar, Meernash, Kaka Azraff, Sara Suhairi dan ramai lagi yang berkongsi rasa teruja dengan berita kehamilan isteri penyanyi rap itu.

“Alhamdulillah..tahniah future parent!.”-Alif Satar

“I’m gonna be uncle soon?? Yass!!.”-Meernash

“😍😍 yeay!! Congratulations ❤.”-Kaka Azraff

“Congratulationa both of u! ✨✨.”-Sarah Suhairi

“Yeay 😍❤ alhamdullilah congrats gais !!!.”-Shalma Aina

Sekadar info, Yonnyboii telah mendirikan rumah tangga bersama Nik Nazira pada 20 November 2021. Pasangan ini turut berkahwin dalam sebuah majlis pernikahan yang hanya dihadiri ahli keluarga terdekat.

Tahniah Yonnyboii dan isteri, semoga urusan ibu dan bayi dalam kandungan dipermudahkan segala urusan…


[VIDEO] Netizen Teruja Dengar Puteri Balqis Cakap Inggeris-“Omg Her Accent”

Puteri Balqis Azizi atau lebih dikenali sebagai Puteri Balqis merupakan seorang pelakon yang memulakan kerjayanya ketika di usia yang sangat muda. Balqis juga merangkul trofi pelakon wanita terbaik drama anugerah skrin pada tahun 2014.

Terdahulu kisah penceraian ibu bapanya menjadi bualan hangat netizen, dan itu merupakan pengalaman pahit yang tidak dapat dilupakan olehnya. Kini Balqis bangkit dan lebih fokus untuk meneruskan kerjayanya dalam bidang lakonan.

Baru-baru ini, tular di laman tiktok milik @enbooth di mana mereka mengajukan soalan kepada Balqis mengenai wanita. Video tersebut mendapat jumlah tontonan sebanyak 728 ribu dan 64 ribu tanda suka.

Soalan pertama yang diajukan kepada Balqis adalah Apa itu Wanita? (what is a Women?)

“Bagi saya wanita adalah sesuatu yang tidak dapat dinilai, wanita merupakan individu yang kuat dan tabah, dan dia bukan wanita semata-mata malah dia juga boleh menjadi seorang ayah, kawan serta pasangan. Wanita sangat istimewa yang kamu semua patut melayaninya seperti anugerah daripada tuhan.”-kata Balqis

Watch how sweet & beautiful @morosechildofficial shares her thoughts on the day we celebrate women 😍 To make the week extra special, we have collaborated with a woman owned business @nonoshomemade. Get their signature Pandan Cloud Cake for FREE + 10% OFF with every purchase of Endesk from enbooth.com 🌹 #iwd2023 #internationalwomensday #womenoftiktok #womenpower #puteribalqis #fyp

Namun cara Balqis menjawab soalan tersebut dalam bahasa inggeris mendapat perhatian dari netizen di mana rata-rata memuji kefasihannya berbahasa inggeris itu.

“She could pass as Zahirah Mcwilson’s Sister”-kata mereka

“Insecure dengan orang yang pandai speaking dengan lancar”-tambah mereka

“I love the way she described a women”-ujar mereka

“Her mom really raise her very well, look how she now and ayy gurl u’ve got that accent thoo wow!!”-tulis mereka.

Apa-apa pun, Murai MY mengharapkan yang terbaik buat Balqis untuk masa-masa akan datang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terima Tuntutan RM162 Juta, Ayu Puteh Buat Bisnes Apa?- ‘Hebatnya Saya’

Rasa teranaiya dan seribu persoalan di dalam minda, itu yang bermain-main dalam fikiran penerbit dan pengarah Datuk Ayu Puteh selepas menerima surat tuntutan caj kelewatan penerimaan bahan siaran dari sebuah setesen TV swasta. Lebih Mengejutkan, bukannya sedikit tetapi berjumlah RM162,192,000. Ayu menganggap tuntutan ini langsung tidak masuk akal.

Tuntutan ini susulan daripada tindakan Ayu atau nama sebenarnya Normashayu Puteh memfailkan saman terhadap stesen terbabit selepas tidak mengendahkan Tiga notis tuntutan bayaran untuk dramanya.

“Saya Baca 3 kali angka tu.! Takut salah Baca. Surat Tuntutan Berjuta Ringgit Yang Saya Terima Pada 6 Mac 2023.

“Rasa di Tindas dan sangat teraniaya . Saya tuntut Hak Bayaran drama yang Dah lama dan selesai sepenuhnya di Siarkan. Tapi dalam masa sama, saya berfikir apa agaknya dalam fikiran station TV tersebut masa menulis tuntutan berjuta Itu. Dan bertanya pada diri, aku ni buat bisnis apa sebenarnya”- katanya kepada Murai MY

Walau bagaimana pun, Ayu hanya berserah kepada Tuhan dan mengarahkan peguamnya untuk menguruskan kes tersebut.

“Tapi tak apa lah..Allah Kan Ada. Pasti dia pun sedang melihat ragam dan niat hamba-hamba Nya ini Saya ni orang kecil je .Jadi saya serah pada yang merancang’’

Terdahulu, Ayu menjelaskan bahawa sebenarnya projek Ini tidak mempunyai sebarang isu kelewatan dan semua kandungan episod diluluskan stesen itu.

“Drama pun disiarkan sepenuhnya bermula 14 September hingga 27 Oktober 2022, sebenarnya tidak mempunyai sebarang isu kelewatan sebelum ini. Semua kandungan episod diluluskan oleh station Itu .”- katanya ketika dihubungi oleh MURAI MY

“Malah siarannya disiarkan dengan jayanya mengikut tarikh siaran ditetapkan.Drama 28 episod itu dipadatkan menjadi 26 episod bagi menjaga kualiti serta momentum penceritaan drama. Sudah dimaklumkan kepada penyiar secara bertulis tetapi tiada apa-apa komen dari Pihak penyiar.”- tambahnya lagi

Ayu berkata kepada MURAI MY, dia menuntut baki bayaran RM704,000 bagi tayangan drama itu namun tidak diendahkan. Jadi dia terpaksa saman.

Ayu yang juga pemilik Pencil Pictures berkata mereka sudah berkali-kali beri notis peringatan pembayaran diberi kepada pihak penyiaran dan menunggu sekian lama, namun tiada maklum balas.

Kami di MURAI MY mendoakan segala urusan Ayu dipermudahkan dan berharap kebenaran berpihak kepadanya.


Zarina Zainuddin Kongsi Gelagat Azal ‘Selfie’ Dengan Pramugari, Netizen Terhibur!-“Azal Suka Tengok Orang Cantik..”

Pelakon dan usahawan, Zarina Zainuddin dilihat membuat perkongsian di Instagram mengenai gelagat lucu anak lelakinya, Azal yang mahu bergambar dengan pramugari di dalam penerbangan yang dinaiki olehnya  bersama Azal, baru-baru ini.

Menurut Zarina, dia pada mulanya menyangka Azal pergi ke tandas. Walaubagaimanapun, telahannya salah apabila Azal pergi ber selfie bersama pramugari dalam penerbangan yang dinaiki mereka.

“Azal oh Azal 🥰 Saya duduk seat depan so keluar awal dah. Saya ingat dia pergi toilet ke. Rupanya dia pergi selfie degan stewardess.”-kongsi Zarina

A post shared by Zarina Zainuddin (@zarinazainuddin_)

Tinjauan Murai MY di ruangan komen mendapati, ramai yang terhibur melihat gelagat Azal yang suka melihat wanita cantik.

“Haha..Comel Azal 😄 Suka betul dengar Azal cakap, sopan je.”

“Hahahha cuter je jawapan Azal 😍. Ibu, relax tau.Chill Kak Ina.”

“Comel Azal 😍. Ibu pun kuat menyakat 😍.”

“Comel dia cakap kenapa nak minta maaf ibu..”

“😂😂😂 that’s just normal, boys will be boys  😁

Terdahulu, Zarina pernah meluahkan hasratnya untuk mencari menantu untuk anak lelakinya, Azal. Hasrat Zarina untuk mencari calon isteri buat Azal bukan biasa-biasa apabila mendapat respon dari netizen Indonesia yang turut mahu menjadi calon menantu kepada Zarina Zainuddin.

Sama-sama kita doakan yang baik-baik sahaja lah ya untuk Azal..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Konsert Tunggal Pertama ‘D’MASIV 20AD TO THE WORLD 2023’ Di Kuala Lumpur, Ini Harga Tiketnya!

D’Masiv merupakan sebuah kumpulan muzik rock band yang berasal dari Indonesia Yang bertapak di Jakarta. Pemilik lagu yang berjudul Cinta Ini Membunuhku itu, akan mengadakan konsert tunggal jelajah mereka yang pertama di Malaysia.

kumpulan yang dianggotai oleh Rian Ekky Pradipta selaku vokalis, Dwiki Aditya Marshall (gitar), Nurul Damar Ramadan (gitar), rayyi kurniawan Iskandar Dinata (bes) dan Wahyu Piadji (dram) telah memilih untuk melakukan persembahan pembukaan bagi konsert tunggal jelajah dunia yang pertama itu di Malaysia, selepas pengurus mereka  bertemu dengan penganjur Iaitu Neptunes Presents.

Bersempena dengan menyambut ulang tahun yang ke-20, mereka mengadakan siri konsert tunggal jelajah dunia, yang akan di adakan di Malaysia pada Jun nanti dan kemudian mereka akan menyambung konsert jelajah tersebut pada awal Julai di Jakarta, Perth dan Times Square New York city. Ada beberapa Negara lain yang mereka masih menunggu jawapan untuk membuat konsert.

Menurut D’Masiv mereka akan membawakan sebanyak 23 hingga 25 buah lagu dan penyanyi undangan dari Malaysia masih lagi dalam perancangan.

“Ada beberapa penyanyi yang kami masih terfikir untuk berkolaborasi di konsert nanti antaranya, Masdo, Bunkface serta Amy Search”-kata D’Masiv

Menurut D’Masiv, jika penjualan tiket Sold Out dan masih mempunyai permintaan dari peminat di Malaysia, maka mereka akan mengadakan Hari ke-2 dan kesemuanya itu bergantung kepada keadaannya nanti.

Konsert di Malaysia itu nanti, bertempat di Zepp Kuala Lumpur pada 2 Jun 2023 jam 8 malam, di mana tiket penjualan akan bermula di jual kepada orang ramai pada 17 Mac ini di website www.startix.live. D’Masiv akan mengadakan sesi Meet & Greet bagi peminat yang membeli tiket VIP BOX nanti.


[VIDEO] Ibu Michelle Yeoh Disamping Vincent Tan Bersorak Kemenangan,- ‘Malaysia Boleh’

Pelakon antarabangsa Tan Sri Michelle Yeoh membanggakan seluruh rakyat Malaysia hari ini kerana menjadi rakyat Malaysia pertama memenangi Anugerah Akademi.

Tetapi tiada siapa yang lebih berbangga daripada ibunya Datin Janet Yeoh, yang jelas terharu apabila aktres Hollywood itu diumumkan sebagai pemenang anugerah Pelakon Wanita Terbaik.

Dalam video yang dimuatnaik oleh Instagram Melodi TV3, terlihat ibunya bersama YB Dato’ Sri Hajah Nancy Binti Haji Shukri dan Tan Sri Vincent Tan bersorak kegembiraan selepas nama Yeoh diumumkan sebagai pemenang.

A post shared by MELODI TV3 OFFICIAL (@meloditv3)

Dipetik dari NST, ibunya meluahkan rasa terharu dan percaya Yeoh sememangnya layak menerima anugerah ini.

“Saya sangat gembira tetapi terlalu terharu untuk bercakap banyak. Dia sememangnya layak menerimanya dan saya tidak ragu-ragu sama sekali bahawa dia akan memenanginya,” katanya selepas majlis menonton siaran langsung majlis anugerah itu pagi ini di Dadi Cinema di Pavilion KL di sini.

“Dia seorang wanita yang bekerja keras dan saya sangat menyayanginya.”

Yeoh, 60, yang memenangi anugerah itu untuk watak utamanya dalam drama aksi Everything Everywhere All At Once, mendedikasikan kemenangannya untuk ibu tercintanya.

Congratulations to Tan Sri Michelle Yeoh on winning Best Actress at #Oscar! Proud of you! ❤

— BTS Malaysia ARMY⁷ | on the street🪞 (@MY_btsarmy) March 13, 2023

Dalam ucapan penerimaannya dari Teater Dolby di Los Angeles, dia berkata: “Saya mendedikasikan ini kepada ibu saya.”

Yeoh juga berterima kasih kepada seluruh rakyat Malaysia yang telah menyokongnya sepanjang kerjayanya bergelar anak seni.

“Ini untuk anda. Saya bawa pulang ini,” katanya.

Majlis tontonan untuk rancangan Anugerah Akademi ke-95 itu dihadiri oleh keluarga Yeoh, saudara mara dan rakan-rakan, serta pelbagai tetamu dari industri hiburan dan media.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Awesome TV Akhirnya Buka Mulut, Dedah Sebab Buat Tuntutan RM162 Juta Kepada Ayu Puteh

Awesome TV merujuk kepada kenyataan Datuk Ayu Puteh pada 10 Mac bahawa pihaknya telah memfailkan saman terhadap stesen Awesome TV baru-baru ini selepas menerima surat tuntutan caj kelewatan penerimaan bahan siaran.

Terbaharu, siaran akhbar yang dihantar kepada  MURAI MY, Awesome TV menjelaskan bahawa pihak mereka telah terlebih dahulu memfailkan tuntutan caj kelewatan penerimaan bahan siaran terhadap syarikat terbabit berjumlah RM162,192,000 pada Januari lalu.

Ini susulan kegagalan pihak Datuk Ayu untuk memenuhi syarat kontrak penerbitan sebuah drama bersiri bertajuk “Di Sebalik Dia” berjumlah 28 episod bersama Awesome TV.

Tambah mereka lagi, untuk rekod, syarikat Datuk Ayu iaitu Pencil Pictures Sdn Bhd telah hanya menyiapkan 26 daripada 28 episod yang dijanjikan seperti termaktub di dalam kontrak bersama. Dua lagi episod gagal disempurnakan pihak Datuk Ayu, dan kesemua 26 episod yang disiapkan dihantar lewat kepada pihak Awesome TV dan tidak mengikut tarikh yang dipersetujui.

Ketidakpatuhan kepada syarat-syarat kontrak ini telah menimbulkan pelbagai masalah kepada Awesome TV yang terpaksa membuat penjadualan semula program secara drastik. Kelewatan pihak Datuk Ayu juga telah mengakibatkan pelbagai komplikasi dengan pihak pengiklan Awesome TV.

Pihak Awesome TV tidak mempunyai pilihan selain daripada mengambil tindakan undang-undang terhadap syarikat Pencil Pictures Sdn Bhd pada Januari mengikut terma kontrak yang dipersetujui kedua-dua pihak.

Pihak Awesome TV kini menyerahkan perkara ini sepenuhnya kepada proses perundangan untuk tindakan selanjutnya.


Harga Bermula RM799! Ini 10 Manfaat Yang Anda Boleh Dapat Dari SAMSUNG Galaxy A14 Yang Baharu

Samsung hari ini telah mengumumkan pelancaran Galaxy A14 baharu di Malaysia mulai 15 Mac 2023, selaras dengan komitmennya untuk melengkapkan rangkaian inovasi Galaxy terkini di samping menawarkan pengalaman lanjutan dengan nilai harga yang berpatutan.

Peranti Galaxy A14 ini tersedia dengan kamera hadapan 13MP yang memberikan lonjakan besar untuk swafoto dari segi kualiti rakaman berbanding dengan Galaxy A13.

Ciri-ciri inovasi Galaxy yang sekian lama telah bersinonim dengan prestasi peranti yang pantas lagi andal sememangnya menjamin pengalaman mudah alih yang mengagumkan – baik untuk menikmati permainan terkini mahupun menggubah kandungan, kepada melengkapkan kerja dan mencapai matlamat kesihatan.

Selain paparan yang luas lagi lancar berserta dengan bateri berkemampuan berbilang hari, Galaxy A14 turut menawarkan saiz storan yang boleh dikembangkan sehingga ke 1TB; untuk memaksimumkan ruang simpanan foto, video dan banyak lagi.

Ia juga dilengkapi dengan antaramuka One UI 5.1 terkini yang mampu menerima peningkatan OS Android sehingga dua generasi dan juga kemaskini keselamatan sehingga empat tahun. Lebih-lebih lagi, Galaxy A14 juga dikhaskan untuk memenuhi matlamat kemampanan harian anda; berkat bahan binaan mesra alam dalam reka bentuk yang anggun lagi langsing.

Nikmati jaminan lanjutan Samsung Care+ untuk 1 tahun secara percuma dengan setiap pembelian Galaxy A14 bermula 15 Mac hingga 31 Disember 2023.

Nak tahu lebih banyak manfaat daripada Galaxy A14? Jom semak ciri di bawah.

Galaxy A14 tersedia untuk pembelian di mana-mana Samsung Experience Store, Peruncit Rasmi Samsung dan Kedai Dalam Talian Samsung mulai 15 Mac 2023! Dapatkannya sekarang juga dalam pautan ini.


“Bagi Renjatan Elektrik Je…Baru Tahu Gila Atau Tak” – Netizen Persoal Kondisi Mental Hafidz Roshdi Auta Atau Fakta

“Dasar pelakon. Buat-buat gila pun pandai” – kata netizen

Sudah menjadi fitrah manusia lebih gemar melihat seseorang itu daripada segi luaran atau penampilannya sahaja.  Masakan tidak, cara itu lebih mudah untuk menilai seseorang kerana ia boleh dilihat secara fizikal.

Namun, hakikatnya dalam dunia yang penuh ranjau dan berduri ini, perkara yang paling membimbangkan adalah apabila seseorang yang pada luarannya nampak sihat dan kelihatan normal namun hakikatnya mempunyai penyakit tersembunyi.

Meskipun, salah satu punca diri berasa tertekan kerana merasakan hanya diri kita saja yang sedang diuji, namun pada zahirnya setiap manusia pasti berhadapan dengan masalah masing-masing.

Mungkin bezanya ada di antara kita yang dikatakan seolah-olah “mencari masalah” atau bertindak melalukan perkara yang boleh mendatangkan kemudaratan kepada diri sendiri serta orang lain sehingga mengganggu kondisi mental seseorang yang bergelar normal.

Malah, masih ada stigma sosial yang besar berkaitan penyakit mental ini. Hal yang demikian mungkin kerana ada yang mendakwa bahawa terdapat kes pesalah jenayah berat terutamanya kes bunuh dan rogol didakwa terlepas hukuman kerana mempunyai masalah mental.

Justeru, ada yang membuat andaian dan persepsi bahawa “penyakit mental ini boleh dibuat-buat” serta kad rawatan pesakit mental itu seolah-olah perisai kepada setiap kesalahan yang dilakukan.

Memperhalusi isu ini, baru-baru ini nama pelakon sensasi Hafidz Roshdi telah menjadi bualan hangat para netizen mengenai pergolakan isu rumah tangganya.

Hal yang demikian menjadi semakin kecoh apabila Hafidz atau nama sebenarnya Muhammad Hafidz Roshdi, 29, mengaku tidak bersalah atas pertuduhan menumbuk pipi kiri bekas isterinya sebanyak tiga kali sehingga menyebabkan kecederaan pada wajah.

Menurut sumber Berita Harian, Berdasarkan pertuduhan, Hafidz didakwa menumbuk pipi kiri bekas isterinya, Nurul Shuhada Mat Shukri, 29, sebanyak tiga kali sehingga mangsa mengalami luka, lebam dan bengkak.

Terkini, pihak pendakwaan membuat permohonan mengikut Seksyen 342, Kanun Tatacara Jenayah supaya tertuduh dihantar untuk pemeriksaan psikiatri bagi rawatan dan pemeriksaan mental.

Hal yang demikian menjadi kecoh apabila rata-rata warganet berpendapat bahawa pelakon itu sebenarnya tidak mempunyai masalah mental dan dikatakan hanya mahu terlepas daripada hukuman.

Meninjau di ruangan komen hantaran gambar di Instagram sebuah laman portal hiburan, ada segelintir netizen yang mempersoalkan kondisi mental Hafidz yang sebenar-benarnya serta khuatir aktor ini hanya sekadar berlakon dan ingin melepaskan diri daripada sebarang tuduhan setelah menerima kad rawatan pesakit mental.

Bagaimanapun, terdahulu menurut sumber laporan Malaysiakini, kad rawatan pesakit mental bukan suatu kekebalan untuk terlepas daripada hukuman, sebaliknya pihak mahkamah akan merujuk kepada penilanian daripada hospital terlebih dahulu.

Jelas di Malaysia mempunyai undang-undang justeru jika pesalah itu didapati sihat dan tidak mengalami masalah mental, mereka akan melalui proses pendakwaan yang seterusnya seperti pesalah normal yang lain.

Kadangkala, bagi kes tertentu yang sudah dibuktikan bahawa pesalah itu mempunyai penyakit mental, persepsi negatif ini menyebabkan pesakit mental menderita dalam senyap serta  diketepikan masyarakat dan tiada harapan walaupun mendapat sokongan, menerusi pemulihan.

Oleh yang demikian, usahlah memberi gelaran negatif seperti ‘gila’, ‘senteng’ dan ‘tiga suku’ kepada individu yang berdepan masalah kesihatan mental, justeru lebih baik bertindak mendiamkan diri daripada berkata-kata yang tidak manis.

Serahkan sahaja kepada pihak yang lebih berkuasa untuk tindakan selanjutnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Uqasha Senrose Mohon Henti Tunding Jari Isu “Cubaan Bunuh” Kamal Adli, Bimbang Keselamatan Adik-Beradik

“Malang tidak berbau…boleh jadi dekat mana-mana sahaja” – jelas Uqasha Senrose

Memuat naik video di laman Instagram, Uqasha Senrose tampil menyeru warganet hentikan provokasi atau sebarang tuduhan melulu kepada mana-mana individu mahupun warga Singapura susulan suaminya Kamal Adli, dipukul seorang lelaki sehingga cedera teruk di kepala selepas mereka menghadiri suatu acara di republik itu.

Dalam video yang dikongsikan itu, Uqasha memohon agar orang ramai tidak membuat sebarang kekecohan yang boleh membuat pergaduhan antara rakyat Malaysia mahupun Singapura.

Hal yang demikian kerana, beliau khuatir akan keselamatan diri serta ahli keluarganya yang turut menerima ugutan bunuh sehingga terpaksa merahsiakan keberadaan mereka.

“Paling seram dia turut menjerit meninggalkan amaran kepada kami sekeluarga supaya berjaga-jaga dan memberitahu ada individu yang menghantarnya untuk menyerang kami,” ujarnya.

Uqasha juga meluahkan kerisauannya apabila dia dan adik-beradiknya turut menerima ugutan daripada individu itu.

Terkini, Uqasha memaklumkan bahawa individu berkenaan dikatakan dalam keadaan sedar dan siuman ketika kejadian kerana jelasnya, selepas membuat pukulan tepat pada belakang kepala suaminya, Kamal, lelaki berkenaan dikatakan membuka mask dan tersenyum.

Bagaimanapun, pelakon Setelah Terlafaznya Akad itu berkata, individu tersebut sudah ditahan pihak polis Singapura.

Memandangkan keadaan belum reda serta masih dalam siasatan, Uqasha menyeru agar orang ramai tidak membuat sebarang kekacuan yang boleh menyebabkan “pertumpahan darah” di antara satu sama lain.

“Kita tak tahu siapa suka kita…siapa tak suka kita” – jelas Uqasha

Aktres berkenaan yang mengakui masih trauma setelah melihat sendiri dengan mata dan kepada ketika suaminya dipukul  oleh seorang lelaki yang tiba-tiba memanggil nama Kamal sebelum memukulnya berkali-kali di bahagian kepala, muka dan badan dengan chota  iaitu kapak India dengan pemegang panjang  sehingga cedera parah.

Apa yang penting ketika ini adalah keselamatan, oleh yang demikian orang ramai dinasihatkan supaya berhati-hati serta tidak membuat sebarang provokasi yang boleh mengeruhkan lagi keadaan pasangan pelakon bahagia ini.

Murai MY mendoakan agar Kamal segara sembuh serta pasangan ini sentiasa dilindungi.


“Alhamdulillah Sah!” – Zarina Zainuddin Yang Terawal Ucap Selamat Pengantin Baharu Buat Janna Nick Dan Pasangan?

Sehingga kini, status hubungan cinta Janna Nick masih menjadi tanda tanya sehingga ada yang berkali-kali berteka-teki siapakah kekasih Janna yang sebenar?

Namun baru-baru ini, rakan selebriti tanah air Zarina Zainuddin memuat naik video di laman Instagram miliknya menampakkan Janna yang kelihatan ayu berpakaian pengantin serba putih dan terlihat begitu cantik di atas pelamin bersama pasangannya.

Menjengah ke ruangan komen hantaran berkenaan, rata-rata warganet memuji kecantikan Janna sebagai pengantin cantik!

Terdahulu, selepas pelakon kacukan Melayu-Switzerland, Dini Schatzmann membuat pengumuman bakal berkongsi berita besar,sehingga kini masih tiada sebarang pengumuman lanjut.

Menerusi laporan Berita Harian, pelakon, penyanyi dan pengacara berusia 27 tahun itu berkata, dia akan mengadakan pertemuan dengan media bagi berkongsi berita baik.

Enggan mendedahkan butiran baik yang ingin dikongsi, Janna atau nama sebenarnya, Nurul Jannah Muner berkata dia sedang menyusun perancangan untuk masa depan, insya-Allah ada berita baik yang mahu dikongsikan.

“Sebenarnya saya tak boleh beri sebarang komen buat masa sekarang. Tetapi kami akan ada berita yang kami akan kongsikan dengan semua orang dalam masa terdekat” – jelas Janna

Ramai yang menyangka selebriti ini cuba merahsiakan sesuatu dan bakal menghadiahkan peminat berita mengenai perkahwinan pasangan cinta Janna dan Dini, namun sehingga kini tiada pemakluman rasmi yang dikeluarkan.

Bagaimanapun, memenerusi tinjau Murai MY di laman Instagram Zarina,  perkongsian  gambar Janna di atas pelamin itu adalah sewaktu sesi pengambaran bagi sebuah drama yang bakal ditayangkan.

Apa-apa pun, buat peminat setia Janna Nick, nantikan pemakluman eksklusif yang bakal diumumkan kelak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shu Akui Kehidupan Semasa Tinggal Di Flat Bersama Hafidz Roshdi Sewaktu Awal Kahwin Dahulu Lebih Indah

Alam perkahwinan bukanlah seindah yang disangkakan, hal yang demikian kerana pasti adanya kenangan pahit dan manis yang perlu dilalui oleh setiap pasangan apatah lagi bagi mereka yang baharu sahaja mendirikan rumah tangga.

Hampir menjadi kesemua pengantin baharu bermula dengan kehidupan daripada sifar seperti menyewa rumah atau mengumpul wang bagi kelengkapan rumah yang mungkin dibeli satu per satu mengikut keperluan utama.

Kata orang biarlah rumah itu sedikit kecil atau buruk di mata orang, asalkan rumah tangga kekal harmoni dan bahagia sampai bila-bila kerana detik susah senang bersama itulah yang bakal dikenang apabila sudah tua kelak.

Baru-baru ini tular di instagram milik usahawan terkenal, Dato Aliff Syukri yang berkongsikan video pendek temu bual bersama bekas isteri pelakon, Hafidz Roshdi iaitu Nurul Shuhada yang dilihat sedang menangis mengimbau kembali kenangan rumah tangganya yang didakwa sedang bergolak itu.

Dalam video berkenaan, Aliff Syukri meminta Shuhada untuk mengimbau semula saat-saat mesra bersama bekas suaminya itu dan memintanya memaafkan kesalahan Hafidz.

“Kitaorang duduk Flat masa awal-awal kahwin…susah senang sama-sama” – keluh Shuhada.

Namun, menjengah ke ruangan komen, rata-rata warganet tidak bersetuju jika Shuhada dikatakan kembali bersama bekas suaminya itu dan memohon agar beliau untuk move on serta teruskan kehidupan tanpa Hafidz sebagai suami.

Dalam pada itu, ada juga rakan-rakan selebriti yang memuji Aliff Syukri di atas nasihat-nasihat yang diberikan buat Shuhada yang mempunyai parut di muka yang masih kelihatan.

Apa-apa pun semoga Shuhada terus kuat menghadapi sebarang dugaan serta dapat meneruskan kehidupan seperti sediakala.


PU Syed Hairan Ramai Yang Bangga Michelle Yeoh Menang Oscar?-“Membanggakan Malaysia?”

Anugerah Akademi ke-95 (Oscars 2023) pada kali ini sememangnya menjadi lebih bermakna buat rakyat Malaysia apabila anak kelahiran Ipoh, Perak iaitu Tan Sri Michelle Yeoh berjaya memenangi Anugerah Pelakon Wanita Terbaik melalui filem Everything Everywhere All At Once.

Kemenangan Michelle Yeoh, menjadikan beliau sebagai pelakon Asia pertama yang memenangi OSCAR dalam tempoh hampir 90 tahun.

Walaubagaimanapun, tidak bagi pendakwah bebas, Pencetus Ummah (PU) Syed menerusi hantaran di Instagram yang mempersoalkan tindakan orang ramai yang rasa bangga dengan kemenangan individu yang berjaya mengharumkan nama Malaysia di mata dunia itu.

“Apa dibangga dengan anugerah Oscar? Membanggakan Malaysia? Apa yang perlu dibanggakan sangat tu?.”-Soal PU Syed

Dalam pada itu, PU Syed turut menegaskan bahawa orang ramai tidak seharusnya berbangga dengan sesuatu yang tidak memberikan manfaat kepada urusan agama.

“Kita tidak boleh berbangga dengan sesuatu yang tidak bermanfaat kepada urusan agama..Biarlah mereka nak berbangga dengan kejayaan itu tidak kepada yang beriman!.”-tegas PU Syed

Tinjauan Murai MY di ruangan komen mendapati, rata-rata netizen dilihat memberikan pelbagai reaksi mereka, malah ada yang turut menyokong kenyataan yang diberikan oleh pendakwah bebas itu.

“Menang dalam lakonan sebuah filem yang membawa perkara songsang. No lgbt.”

“Filem yang dimenangi Oscar tu, berunsurkan LGBTQ ustaz.”

“Sengaja memenangkan untuk mengangkat agenda songsang mereka. Bangga kah?.”

“Apa masalah you, orang dapat Oscar you jealous ke.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aliff Syukri Mahu Shu Beri Peluang Pada Hafidz? Iqbal Zulkefli Bersuara!-“Jangan Cepat Menghukum..”

Perkongsian usahawan kosmetik, Datuk Seri Aliff Syukri yang bertemu dengan isteri pelakon, Hafidz Roshdi iaitu Nurul Shuhada yang mengalirkan air mata ketika mengimbau kembali kenangan di awal perkahwinannya bersama Hafidz turut mendapat respon oleh penyanyi dan pelakon, Iqbal Zulkefli yang turut bersuara terhadap pergolakan yang berlaku.

Aliff Syukri, menerusi video yang dimuatnaik di Instagram, dilihat menitipkan pesanan buat Shu untuk memberikan peluang kepada individu terlibat.

“Cuba fikirkan saat-saat Shu tengah mesra dengan dia, dan ini mungkin dugaan. Awak sebagai perempuan, bagilah peluang kat dia.

Dan saya yakin dalam kehidupan rumahtangga, salah seorang kena mengalah. Dan saya tak pasti atas mata awak tu, apa punca dia, mungkin dia tak sengaja.

Jadi kita sebagai seorang lelaki, kalau boleh jangan kasari isteri, sayangi isteri sebagai bidadari hidup.”-kata Aliff Syukri

A post shared by Aliff syukri kamarzaman (@aliffsyukriterlajaklaris)

Perkongsian Aliff Syukri turut mendapat respon oleh Iqbal yang meminta orang ramai untuk memberikan ruang buat Syu dan suaminya berfikir di atas apa yang berlaku.

“Ramai orang kita hanya tahu berkata ‘cerailah, lepaskan, semoga dapat balasan’, sedangkan kita langsung tak tahu di sebalik yang kita tahu. Bagilah mereka sejenak berfikir, ruang dan peluang.

Seburuk apa pun kisah mereka, tetap mereka pernah bahagia, tidur sebantal dan pernah ada di saat susah senang. Jangan cepat menghukum sesiapa pun dalam hal rumah tangga.”-tulis Iqbal

Sama-sama kita doakan agar pergolakan yang bertemu dapat diselesaikan dengan baik..


Netizen Pertikaikan Berat Hael Husaini Hanya 30kg- “Berat Peha Aku Jer Ni”

Hael Husaini nama yang tidak asing lagi dalam industri muzik tanah air. Seorang pengubah lagu dan penyanyi lelaki yang versatile itu sering mendapat perhatian netizen dan juga media massa.

Baru-baru ini, hangat mengenai artikel Hael Husaini yang memberitahu bahawa beratnya hanya tiga kampit beras sahaja, kira-kira 30 kilogram.

Artikel berkenaan kemudiannya, dikongsikan di laman facebook milik stetsen radio popular,  Era dan meraih perhatian dari orang ramai pada ruangan komen. Rata-rata mereka mempertikaikan berat badan yang dimiliki oleh penyanyi itu.

Ada yang samakan berat badannya dengan anak-anak mereka, ada juga yang samakan dengan sebelah kaki mereka. Namun hampir kesemua komen di situ gurauan semata-mata. Selain itu ada yang memberikan nasihat supaya buat rawatan susulan oleh kerana berat yang tidak seimbang itu.

“Kalau buang ‘loceng’ boleh cecah 23kg, Takkan loceng berat 7kg”-kata mereka

“30 kg tu berat sebelah peha aku ja”-ujar mereka

“Kurang zat makan, kalau dalam carta perkembangan kanak-kanak, kene tanda dengan pen merah”-tulis mereka

“Buat ler rawatan, berat 30kg tu kiranya tak normal. Memang kadangkala rasa sihat tetapi hakikatnya ada penyakit tersembunyi”-tambah mereka

“Kalau mcm tu aku 10 kampit beras la. Buat kenduri boleh panggil sekampung, hampehh hahaha”-kata mereka

“Anak darjah 4 berat 30kg”-tambah mereka

“Aku nak gaduh dengan dia. confirm menang”-tulis mereka

Hael sudah mendapatkan rawatan susulan, dan doktor menyarankan agar dia berehat seketika dari melakukan aktiviti yang berat. Apa-apa pun marilah kita doakan supaya berat Hael menjadi seimbang seperti sebelum ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shila Amzah Kongsi Momen Seth Cuba Bertutur Setelah ‘Speech Delay’, Para Ibu Kongsi Pengalaman!

Penyanyi, Shila Amzah dilihat membuat perkongsian di media sosial yang memaparkan anaknya, Seth Uwais yang mengalami speech delay sedang belajar untuk bertutur.

Menurut Shila, dia meminta para ibu yang melalui situasi yang sepertinya, mempunyai anak yang speech delay untuk banyakkan bersabar.

“More reading in Malay @sethuwais. Kepada semua mommies yang menghadapi anak ada speech delay, kita kena banyak sabar okay.

Keep on talking to your baby, cakap je. Jadi commentator untuk semua benda!. Haha..Mula-mula Sha start dulu dah macam cakap sorang-sorang. Now slowly Seth dah guna-guna words dia bila dia nak something. It takes time tapi inshaAllah don’t give up okay.”-tulis Shila

A post shared by Shila Amzah (@shahilaamzah)

Perkongsian Shila turut dibanjiri dengan komen para ibu yang turut mempunyai anak yang mengalami speech delay, malah ramai yang teruja melihat Seth yang semakin bijak bertutur biarpun mempunyai accent nya yang tersendiri.

“Macam sama dengan anak saya Fauzan, birth month pun sama, he was born a week earlier than Seth, Together we fight for our babies.”

“Yes betul tu kak Shila. Saya as cikgu tadika pun ada je murid yang speech delay. Satu je kena banyak berborak dengan mereka dengan menggunakan komunikasi bahasa yang betul.”

“I’m so happy to see him progressing! Well done mummy! I always love his voice.”

“Alhamdulillah..Dah pandai Seth sebut lebih 3 suku kata..InsyaAllah Allah bagi pandai & sihat ..Aamin.”

Comel je Seth cuba bertutur walaupun ada slang, semoga membesar dengan bijak dan sihat Seth Uwais!.


Sharnaaz Ahmad Titip Pesanan Buat Hafidz Roshdi-“Allah Tengah Uji…”

Pelakon, Sharnaaz Ahmad tampil menitipkan pesanan buat pelakon, Hafidz Roshdi yang baru-baru ini menghadapi pertuduhan menumbuk pipi kiri isterinya sebanyak tiga kali hingga luka dalam kejadian di susur keluar Plaza Tol Sungai Buaya, pada 2 Mac lalu.

Sharnaaz, menerusi Insta Stories meletakkan harapan agar Hafidz cepat sembuh serta kembali membetulkan kesilapan yang dilakukan.

“Sahabat, dunia ni kadang-kadang pelik.. Allah tengah uji awak dan keluarga, stay strong buat awak dan isteri.

Cepat-cepat sembuh dan kembali perbetulkan mana yang longgar dan silap.You can get through this brother!!.”-tulis Sharnaaz

Meminta para pengikutnya di Instagram untuk henti ‘curah minyak pada api’, Sharnaaz turut menitipkan harapan agar Hafidz Roshdi cepat sembuh serta isteri Hafidz, Shuhada mencari kebahagiaan walau bukan bersama suaminya itu.

“2.1 juta yang follow aku ni, tolonglah jangan mencurah minyak pada api. Semoga dia kembali sihatm dan isterinya kembali mencari kebahagiaan walau bukan bersama dia.

Cuba ambik yang positif, tak cukup ke negatif dalam harian kita.”-Tulis Sharnaaz

Dipetik dari laporan Sinar Harian, Mahkamah Majistret Kuala Kubu Bharu telah memerintahkan Hafidz Roshdi dihantar ke Hospital Bahagia bagi menjalani rawatan psikitiari.

Hafidz juga mengaku tidak bersalah atas tuduhan menumbuk isterinya sebanyak tiga kali sehingga luka dalam kejadan di susur keluar Plaza Tol Sungai Buaya, 2 Mac lalu.

Hafidz didakwa melakukan kesalahan itu mengikut Seksyen 323 Kanun Keseksaan yang memperuntukkan hukuman penjara sehingga setahun atau denda RM2,000 atau kedua-duanya, dan dibaca bersama Seksyen 326A kanun sama yang memperuntukkan hukuman maksimum dua kali ganda bagi sabitan di bawah Seksyen 323.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Kongsi Foto Tak Bertudung Dalam Buku, Ella Jawab- “Facts Of Life’

Pada minggu lalu, sebuah sidang media tergempar dari penyanyi ratu rock negara, Ella bertempat di Hotel Sunway Putra. Sidang media ini  dibawakan khas oleh penganjur acara Hitman Solutions bersama jenama RockQueen.

Ia sekaligus merungkai segala spekulasi buat pertama kalinya setelah media sosial Ella itu terlihat ‘blackout’ pada tarikh 1 Mac 2023.

Dalam dengan terteranya sebuah kapsyen berbunyi “Terima kasih untuk 35 tahun”, membuatkan para peminat, rakan media dan sesiapa sahaja yang terlibat dalam industri hiburan.

A post shared by Murai MY (@muraimalaysia)

Bukan untuk bersara, tetapi sebenarnya  Ella dalm rencana konsert Ella 35 Tahun  yang akan berlangsung pada 10 Jun 2023. Konsert diberi nama KONSERT JILID AKHIR: ELLA PUTERI KOTA bakal berlangsung Axiata Arena Bukit Jalil.

“Ini bukan persembahan terakhir saya. Namanya jilid terakhir sebab itu tajuk buku yang saya terbitkan sepanjang kerjaya 35 tahun,” jelasnya yang turut melancarkan buku Rockers Juga Manusia Bahagian I.

Muatnaik terbaharu di laman Instagram Ella, difahamkan tiket yang bermula harga RM99 ini telah habis dijual dalam masa 24 jam. Syabas buat semua yang terlibat.

A post shared by E L L A (@ellaaminuddins)

Sementara itu, ketika sidang media, MURAI MY sempat bertanya kepada Ella mengenai penerbitan buku yang ditulis sendiri berjudul Rockers Juga Manusia Bahagian I. Buku ini boleh didapati dan dijual semasa konsert nanti. Namun apa yang menjadi perhatian MURAI, Ella berkongsi  gambar lama dirinya yang pernah tidak bertudung dahulu.

Dalam pada itu, MURAI mendapatkan komen Ella berhubung isu tersebut, lihat video di bawah;

Ella Sporting Jawab MURAI soalan sensitif.. Ella ok.. #ella #fyp #fypage

Apa-apa pun, sebagai peminat, kita harus memberi sokongan yang tinggi kepada Ella agar terus berjaya dalam hidup. Dalam pada itu Ella berdoa agar semuanya berjalan lancar dan seterusnya dapat menghiburkan jangkaan 9,000 orang penonton yang akan hadir untuk ‘rock & roll’ istimewa bersamanya.


“LoveBites Haram Tak..?”-Zarina Zainuddin Tarbiyah Netizen Beri Komen Padu

Zarina Zainuddin merupakan seorang pelakon dan usahawan, yang kini semakin aktif di media sosial tidak kira sama ada di TikTok, Instagram dan lain-lain.

Baru-baru ini, hangat diperkatakan mengenai isu sulam nama pada leher yang terang-terang hukumnya adalah haram dan berdosa, terutamanya bagi orang Islam. Namun masih ada segelintir individu yang tidak bertanggungjawab mempromosikan perkara itu kepada orang ramai.

Perkara sedemikian tidak patut dipromosikan kepada orang ramai, terutamanya anak-anak muda zaman sekarang yang mudah terikut dengan perkara sedemikian.

Isu sulam nama yang dikongsikan oleh mStar itu mendapat perhatian terutamanya diruangan komen. Perkara tersebut telah menimbulkan banyak persepsi dari netizen yang kurang senang mengenai perkara tersebut.

Selain daripada mengetahui perkara tersebut adalah haram, ada juga indiviryu yang menanyakan soalan mengenai LoveBites.

“Kalau LoveBites haram jugak keee?”-tanya mereka

Zarina Zainuddin tampil di ruangan komen tersebut bagi membalas pertanyaan individu itu. Berkemungkinan sahaja yang menanyakan soalan itu tidak mengetahui hukum tersebut.

“Kalau belum kawin haram lerr ko cium cium anak orang, dah kahwin kau buatlah takde sape nak marah, cuma mata orang tengok tak manis lah”-balas Zarina

Ada juga individu lain yang menjawab pertanyaan itu.

“Gi mengaji masuk kuliah masjid dik, bukan main IG 24 jam”-kata mereka

“Takpe bang tak salah menanya, kaum ig ni mmg tak rilek, tanya pun salah”-tambah mereka

“tak haram kalau dah kahwin, klau belum tu faham-fahamlah”-tulis mereka

Apa-apa pun tidak kiralah berapa usia kita, jangan pernah berhenti untuk mencari ilmu terutamanya yang melibatkan ilmu-ilmu agama. Sama-sama kita perbaiki diri untuk kesenangan masa hadapan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Samsung S23 Ultra! Performa, Kamera & Harga Ternyata Memang ‘Ultra’

Rasanya semua pun dah tahu mengenai kewujudan Samsung Galaxy S23 Ultra 5G. Apabila ia mula-mula diperkenalkan, banyak benda berlegar-legar dalam kepada kami. Ada terfikir kenapa macam tiada perubahan, kerana ia kelihatan sama seperti sebelumnya. Tetapi tanggapan kami silap, sebenarnya ada beberapa penambahbaikan seperti chipset dan sensor kamera.

Ini menjadikannya ia sangat selesa untuk digunakan untuk apa sahaja keperluan yang boleh dilakukan pengguna daripada peranti semua-dalam-satu.

Dengan harga yang boleh tahan mahal, adakah rekaan yang sama membolehkan Samsung lebih fokus untuk ‘menanggalkan’ segala kekurangan yang sebelumnya?  Namun, ini adalah telefon pintar Android paling menyeronokkan yang pernah kami gunakan.

Sebelum ini kami ada menerbitkan artikel ‘UNBOXING’ Galaxy S23 Ultra ini dan membincangkan mengenai rekaan dan apa yang anda dapat dalam kotak jualan. Sila ke pautan ini.

UNBOXING Samsung Galaxy S23 Ultra 5G, Lihat Apa Yang Anda Dapat Dalam Kotak

Dalam peluang mencubanya selama 7 hari, kami akan cuba sampaikan perkara penting yang anda perlu tahu sebelum membuat keputusan untuk membeli Galaxy S23 Ultra ini. Berikut ialah ulasan mengenai Galaxy S23 Ultra  yang, kemungkinan besar,  telefon android terbaik pada tahun 2023.

Dari luar, Galaxy S23 Ultra  kelihatan sama persis dengan generasi sebelumnya. Walaubagaimanapun beberapa perubahan kecil menjadikannya lebih selesa untuk digunakan.

Tepi badan belakang kini tidak melengkung seperti yang lama, begitu juga bahagian bingkai yang dibuat lebih rata. Walaupun skrin hadapan kelihatan masih membawa reka bentuk skrin melengkung, bahagian melengkung juga dibuat lebih kecil. Membolehkan pengguna menggunakan stylus dengan lebih bebas pada bahagian hadapan Galaxy S23 Ultra .

Perubahan ini menjadikan rekaan Samsung Galaxy S23 Ultra lebih selesa untuk dipegang walaupun masih agak licin termasuk apabila diletakkan di atas permukaan seperti meja atau dompet. Kaca depan dan belakang dilindungi oleh Gorilla Glass Victus 2, dan bingkainya diperkuat dengan Armor Aluminium yang didakwa lebih kuat daripada aluminium standard.

Siri Galaxy S23 Ultra  mendapat sokongan untuk versi One UI terbaru daripada syarikat, di mana semua varian termasuk Ultra turut mendapatkannya. Siri ini mendapat sokongan pertama mereka untuk menerima One UI 5.1 sebagai versi terkini One UI.

Namun bukan itu sahaja, terdapat juga beberapa ciri yang hanya boleh dilakukan pada Siri Galaxy S23 melalui One UI 5.1 iaitu ciri mengalih keluar latar belakang imej dengan hanya menekan lama objek pada imej yang disimpan dalam Galeri.

Galaxy S23 Ultra  membawakan cipset unik iaitu Snapdragon 8 Gen 2 untuk Galaxy di mana kelajuan maksimum mencecah 3.36 GHz. Ini lebih tinggi daripada cipset Snapdragon 8 Gen 2 standard.

Chipset pantas ini juga digabungkan dengan 12GB RAM LPDDR5X yang lebih pantas dan lebih cekap daripada LPDDR5. Selain itu, storan menggunakan UFS 4.0 terkini dengan kelajuan baca sehingga 4,200MBps iaitu dua kali lebih pantas daripada generasi sebelumnya dan kelajuan tulis sehingga 2,800MBps.

Kapasiti storan yang disediakan bermula daripada 256GB yang sangat mencukupi untuk hari ini dan terdapat varian tertinggi iaitu 1TB yang tentunya amat memuaskan.

Dengan gabungan spesifikasi ini, prestasi Galaxy S23 Ultra  terasa sangat pantas. Kami tidak pernah mengalami masalah apabila telefon bimbit digunakan untuk pelbagai keperluan, semuanya terasa cepat.

Selama seminggu penggunaan tanpa sebarang perlindungan, kaca itu benar-benar kekal licin walaupun bersentuhan langsung dengan pelbagai jenis permukaan keras. Lebih kurang tanggapan berkenaan skrin Samsung Galaxy S23 Ultra, sama seperti Galaxy S22 Ultra.

Pendek kata, ia sempurna. Ia mungkin berasa tidak sempurna kerana dimensinya memang sangat besar, menyukarkan sesetengah pengguna untuk mengendalikannya dengan sebelah tangan.

Kandungan yang dipaparkan pada skrin Samsung Galaxy S23 Ultra sangat tajam, sudah tentu warnanya tepat dan memuaskan. Cuma, semasa menggunakan kedua-dua belah tangan saya, sedikit rasa lenguh kerana agak berat, mungkin saya menggunakan Silicone Grip Case yang dibekalkan sekali oleh Samsung kepada kami.

S Pen Stylus pada Samsung Galaxy S23 Ultra juga memberikan kesan yang memuaskan. Dengan skrinnya yang besar, anda boleh menggunakannya untuk menulis nota (termasuk secara tiba-tiba melalui ciri memo di luar skrin).

Saya secara peribadi menganggap S Pen Stylus jarang digunakan. Tetapi ada kalanya saya menggunakannya untuk membuat suntingan video di aplikasi. Ternyata dengan menggunakan S Pen Stylus lebih mudah berbanding jari yang kadang-kala agak menyusahkan menyunting video.

Daripada banyak fitur baharu yang tersemat, sudah tentu perubahan yang tak sabar untuk kami kongsikan adalah kamera Samsung Galaxy S23 Ultra. Bilangan kamera itu sendiri masih sama, terutamanya pada sensor ultra lebar dan dua telefoto. Tetapi dari segi kualiti, terdapat peningkatan yang ketara.

Apa yang berbeza nya ialah kamera hadapan dan sensor kamera belakang utama. Di hadapan, resolusinya bukan lagi 40MP, tetapi ‘turun’ kepada 12MP. Tapi jangan risau, kualiti masih sangat tajam dan tida memberi kesan kepada kmi. Nah, sensor kamera belakang sebenarnya telah meningkat dalam resolusi, daripada 108MP kepada 200MP iaitu ISOCELL HP2 baharu.

Daripada segi saiz fizikal, sensor HP2 berada dalam kelas 1/1.30”, diantara HP1 (1/1.22”) dan ISOCELL HP3 (1/1.14”). Bagi memanfaatkan setiap piksel yang ada,  Samsung mewariskan teknologi Tetra2pixel pada sensor ini. Menggunakan Tetra2pixel, sensor boleh berubah menjadi 200MP, 50MP ataupun 12.5MP mengikut keadaan cahaya dengan melakur ataupun membelah piksel-piksel bersebelahan.

ISOCELL HP2 juga adalah sensor Samsung pertama yang mengguna pakai teknologi DSG (Dual Slope Gain). Teknologi baharu ini membolehkan kamera merakam video HDR beresolusi 4K pada kadar 60fps.

Jadi secara kasarnya, apakah kelebihan sensor 200MP pada Galaxy S23 Ultra? Apabila pengguna ingin menghasilkan foto yang boleh dicetak besar, mereka boleh memanfaatkan resolusi tertinggi. Boleh juga untuk suntingan atau zum dengan perincian yang lebih tinggi.

Susun aturnya agak berbeza. Sudah tentu kita boleh menggunakan sensor telefoto untuk menangkap objek yang jauh. Jadi, jika anda tidak tahu objek utama yang ingin anda tangkap, anda boleh snap dahulu melalui mod 200MP, kemudian bingkaikan semula. Malah, anda boleh mempersembahkan pelbagai cerita berbeza daripada sebuah foto yang di ambil.

Berikut pula ialah kualiti gambar pada tetapan zum 1x, 10x, 30x dan 100x. Memang menakjubkan kerana pada tetapan 30x sekalipun pekerja mencuci bangunan nampak jelas.

Mengenai warna kulit, saya merasakan hasil yang dirakam oleh kamera Galaxy S23 Ultra masih cenderung hangat, alias sedikit kekuningan dalam pelbagai keadaan pencahayaan. Kemudian untuk exposure boleh dianggap terbaik, terutamanya dalam keadaan cahaya yang mencabar seperti konsert  dalam bangunan.  Apa-apa pun, telefon pintar ini adalah yang terbaik untuk merakam momen konsert ketika ini.

Galaxy S23 Ultra masih membawa bateri berkapasiti 5,000 mAh dengan sokongan pengecasan 45W melalui kabel dan Pengecasan Wayarles Pantas 2.0. Saya boleh menggunakan telefon bimbit ini sepanjang hari untuk mengambil foto, merakam, video, browser, ke rangkaian sosial dan masih mempunyai baki 10% kuasa pada waktu malam.

Samsung semakin menyempurnakan telefon bimbit flagship mereka yang paling canggih dengan Galaxy S23 Ultra. Jika anda mencari telefon bimbit serba boleh yang cemerlang dalam pelbagai sektor, anda tidak akan salah jika memilih telefon bimbit ini.

Reka bentuk premium, bateri tahan lama, skrin yang menakjubkan, prestasi yang sangat pantas, banyak ciri, kepada kamera yang mampu dalam pelbagai keadaan adalah apa yang anda boleh dapatkan daripada Galaxy S23 Ultra

Kelemahannya ialah harga ditetapkan pada harga yang lebih tinggi berbanding generasi sebelumnya, di mana varian termurah dijual bermula dari RM6,199. Tapi kalau anda ahli Samsung Rewards anda akan dihadiahkan jam tangan Galaxy Watch5 Bluetooth (40mm) yang berharga RM 1,099. Memang berbaloi!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Try Hard Tiru Cengkok Penyanyi Indonesia” – Peminat Seberang ‘Claim’ Suara Tokti Mirip Lesti Kejora!

Siapa tidak kenal dengan penyanyi kesayangan ramai ini, bukan sahaja dikasihi rakyat Malaysia malah namanya sering disebut-sebut serta dipuja-puja oleh peminat di seantero dunia.

Sebut sahaja nama penyanyi tersohor, Datuk Seri Siti Nurhaliza atau turut mesra dipanggil Tokti tentu ramai yang mengenalinya, bahkan tidak hanya di Malaysia malah di Indonesia juga namanya sememangnya dekat di hati para peminat sehingga digelar sebagai penyanyi no 1 negara itu.

Apatah lagi, personaliti mesra serta ramah yang dimiliki TokTi ini membuatkan kebanyakkan selebriti-selebriti tersohor di negara jiran senang untuk berkerjasama dengannya serta berbesar hati untuk duet bersama.

Tular di laman Instagram, TokTi berkongsi video pendek nyanyian merdu duet bersama penyanyi terkenal Indonesia, Lesti Kejora yang membuatkan ramai terpegun dan meremang dengan alunan suara lunak dua diva kesayangan ramai ini.

Menjengah ke ruangan komen hantaran video milik penyanyi Indonesia berkenaan, Lesti Kejora rata-rata peminat daripada kedua-dua negara serumpun ini memberikan pujian serta menyeru agar TokTi dan Lesti untuk duet bersama di pentas besar seperti konsert khas.

Meskipun begitu, masih ada segelintir individu yang cuba untuk membanding-bandingkan kekurangan serta kelebihan di antara kedua-dua penyanyi hebat ini.

Terdahulu, menurut sebuah laporan portal media hiburan, TokTi pernah membuat teguran terbuka kepada kelompok peminatnya yang dikenali sebagai Siti Zoners supaya tidak membandingkannya dengan selebriti lain.

Teguran Siti itu dibuat dalam satu ciapannya di akaun Twitter miliknya dipercayai berkenaan dengan imej selebriti tersebut.

Malah, dia juga berharap supaya peminat dan mereka yang menyamar di sebalik nama Siti Zoners supaya tidak menjatuhkan dan memperlekehkan kerja-kerja insan yang bertungkus lumus menjaga reputasi dengan kerjayanya.

Menurut pemerhatian Murai MY, kelompok yang cuba membuat perbandingan ini hanyalah kecil, namun jangan biarkan hanya disebabkan cita rasa dan perbezaan pendapat, peminat di antara kedua-dua negara jiran ini bermusuh demi memihak kepada penyanyi kesayangan masing-masing.

Jangan disebabkan nila setitik, rosak susu sebelanga!

Lesti Kejora yang juga popular dengan lagu Sekali Seumur Hidup membuatkan peminat di Malaysia juga teruja melihat pertemuan mereka yang mana Tokti juga menggangap dia sebagai adik.

“Kami sempat menunaikan permintaan fans untuk berduet lagu Sekali Seumur Hidup. Video ini khusus untuk para peminat lagu Sekali Seumur Hidup, syukur dapat bertemu @ctdk hari ini. Ngobrol-ngobrol, makan-makan sambil kita bernyanyi lagu ini.” Kongsi Lesty Kejora di ruangan Instagram. – Kata Lesti

Bagaimanapun, orang ramai meluahkan perasaan teruja kerana kedua-dua figura terkenal ini berduet menyanyikan lagu tersebut bersama sehingga rata-ratanya menyokong jika mereka akhirnya akan bergandingan di atas sebuah pentas berprestij.